title: Eric Whitacre

text: Whitacre on säveltänyt musiikkia mm. Lontoon sinfoniaorkesterille, Tallis Scholarsille, King's Singersille ja Minnesotan orkesterille. Hän on myös säveltänyt musikaalin . Hän on työskennellyt elokuvasäveltäjä Hans Zimmerin kanssa elokuvassa , jossa Whitacre auttoi kuoropainotteisissa kappaleissa. Whitacre on tehnyt yhteistyötä mm. Annie Lennoxin, Laura Mvulan, Imogen Heapin, säveltäjä Jeff Bealin, haitaristi Ksenija Sidorovan ja norjalaisen laulajan Marius Beckin kanssa.


title: Eric Whitacre

text: Whitacre on puhunut TED-konferenssissa virtuaalikuoroprojektistaan.


title: Eric Whitacre

text: Eric Whitacre on voittanut palkintoja Barlowin kansainvälisestä sävellyskilpailusta, American Choral Directors Associationilta, American Composers Forumilta ja vuonna 2001 hänestä tuli kaikkien aikojen nuorin Raymond W. Brock Commission -palkinnon saanut säveltäjä. Vuonna 2007 hän sai albumillaan "Cloudburst and Other Choral Works" Grammy-ehdokkuuden. Vuonna 2012 Eric Whitacren albumi "Light & Gold" voitti Grammy-palkinnon.


title: Unescon rauhankasvatuspalkinto

text: Unescon rauhankasvatuspalkinto on Unescon vuodesta 1981 myöntämä rauhanpalkinto, jonka summa on 60 000 dollaria. Palkinto jaetaan Kansainvälisenä rauhanpäivänä.


title: KHL-kausi 2010–2011

text: KHL-kausi 2010–2011 oli jääkiekkosarja KHL:n kolmas kausi. Sarjaan osallistui 23 joukkuetta, joista 20 Venäjältä ja yksi joukkue Latviasta, Kazakstanista ja Valko-Venäjältä.


title: KHL-kausi 2010–2011

text: Edellisen kauden jälkeen Moskovan alueen seurat Moskovan Dynamo ja Balašihalainen HK MVD yhdistivät toimintansa. Uusi seura osallistui KHL-kaudelle 2010-2011 nimellä OHK Dynamo Moskova.


title: KHL-kausi 2010–2011

text: Uutena joukkueena mukana oli Jugra Hanty-Mansijskista. Edellisen kauden KHL-seuroista Lada Toljatti vetäytyi KHL-liigasta talousvaikeuksien takia ja siirtyi pelaamaan VHL-liigaan.


title: KHL-kausi 2010–2011

text: Pudotuspelien voittajalle jaettavan Gagarin cupin voitti Salavat Julajev Ufasta.


title: KHL-kausi 2010–2011

text: Pudotuspelit pelattiin paras seitsemästä järjestelmällä.


title: Forssa (täsmennyssivu)

text: Forssa tai Forsa voi tarkoittaa seuraavia asioita:


title: Forssa (täsmennyssivu)

text: Suomessa:


title: Forssa (täsmennyssivu)

text: Ruotsissa:


title: Husby

text: Husby (myös Husaby tai Huseby) on tavallinen paikannimi Ruotsissa ja Tanskassa. Se viittaa usein paikalla sijainneeseen husby-nimellä kutsuttuun tietynlaiseen kuninkaankartanoon. Paikannimellä voidaan viitata esimerkiksi seuraaviin paikkoihin:Piiri


title: Digital Chocolate

text: Digital Chocolate on yhdysvaltalainen pelitalo, joka on erikoistunut mobiili- ja Facebook-peleihin. Yhtiö on julkaissut pelejä myös Google+-palvelussa. Vuonna 2013 yritys sulki Helsingin studionsa.


title: Digital Chocolate

text: Digital Chocolate hankki vuonna 2004 suomalaisen mobiilipelifirma Sumean omistukseensa, ja teki siitä yrityksen Euroopan pääkonttorin. Vuonna 2001 perustettu Sumea oli suomalaisfirmoista ensimmäisenä liittynyt jäseneksi kansainväliseen IGDAan. Alun perin Sumea oli perustettu rahoituksen saamisen kannalta huonoon aikaan – juuri IT-kuplan puhjettua. Yritys kehitti pari vuotta Java-pohjaisia pikkupelejä polkuhintaan ja myi kokonaisia pelejä oikeuksien kanssa kilpailijoilleen muutamilla tuhansilla euroilla. Vuonna 2002 julkaistusta "Racing Fever" -ajopelistä tuli menestys, joka vakuutti teleoperaattorit. Vuonna 2013 Digital Chocolate päätti lakkauttaa Sumean, kun yrityksen taloudellinen tilanne oli heikentynyt.


title: Digital Chocolate

text: Pelien tiedot ovat peräisin "Sinivalkoisesta pelikirjasta".


title: Digital Chocolate

text: Pelit, joiden kehittäjäksi on merkitty "Sumea" ja julkaisijaksi "Digital Chocolate".


title: Digital Chocolate

text: Pelit, joiden kehittäjäksi ja julkaisijaksi on merkitty "Digital Chocolate".


title: Unescon tiedepalkinto

text: Unescon tiedepalkinto on Unescon vuodesta 1968 myöntämä tiedepalkinto, jonka summa on 15 000 dollaria. Palkinnon saajan valitsee Unescon pääsihteeri yhdessä tuomarikunnan kanssa, joka koostuu insinööreistä ja tiedemiehistä.


title: Unescon ja Pasteur-instituutin mitali

text: UNESCO/Pasteur-Instituutin mitali on Unescon sekä Pasteur-instituutin yhteinen vuodesta 1995 myöntämä tiedepalkinto. Palkinnon summa on 15 000 dollaria. Palkinnon saaja valitsee Unescon pääsihteeri yhdessä tuomarikunnan kanssa joka koostuu insinööreistä ja tiedemiehistä.


title: Estrella Damm

text: Estrella Damm on katalonialainen pilsner. Sitä on valmistettu Barcelonassa vuodesta 1876 lähtien ja se on S.A . Dammin lippulaivaolut. Juoman sana "Estrella" tarkoittaa tähteä sekä katalaanin että espanjan kielessä.


title: Estrella Damm

text: Estrella Dammia myydään Norjassa, Taiwanissa, Australiassa, Brasiliassa ja Ruotsissa 4,6-prosenttisena versiona. Uudessa-Seelannissa sitä saa Federal Geo Ltd:n kautta, jolla on yksinoikeudet markkinoida ja levittää tuotemerkkiä Uudessa-Seelannissa. Suomessa Estrella Dammia voi ostaa Alkosta. Yhdysvalloissa juomaa on saatavilla puolestaan United States Beverage, LCC:n kautta.


title: Taitoluistelu (lehti)

text: Taitoluistelu on Suomen Taitoluisteluliiton virallinen jäsenlehti ja samalla Suomen ainoa taitoluistelun erikoisaikakauslehti. Kuudesti vuodessa ilmestyvän 4-värisen lehden koko on 210 x 275 mm ja painomäärä noin 12 000 kappaletta. Lehden päätoimittaja on Kaisa Viitanen.


title: Sulttaani Qaboosin ympäristöpalkinto

text: Sulttaani Qaboosin ympäristöpalkinto on Unescon sekä Omanin sulttaanin Qaboosin yhdessä myöntämä vuodesta 1991 ympäristöpalkinto. Palkinnon arvo on noin 30 000 dollaria. Palkinto rahoitetaan rahaston tuotoista. Omanin sulttaani on lahjoittanut rahasto pääomaksi noin 250 000 dollaria.


title: Bogdan Stefanov Dobranov

text: Bogdan Stefanov Dobranov (1. joulukuuta 1914 Plovdiv – 4. lokakuuta 1983) oli bulgarialainen roomalaiskatolinen piispa. Hän sai pappisvihkimyksensä 23. maaliskuuta 1940, ja hänet nimitettiin Giufin titulaaripiispaksi 10. lokakuuta 1959. Piispaksi konsekroinnin suoritti 8. marraskuuta Kyril Stefan Kurteff.


title: Bogdan Stefanov Dobranov

text: Dobranov sai 22. heinäkuuta 1975 nimityksen Sofia e Plovdivin apostoliseksi vikaariksi ja 14. joulukuuta 1978 sen piispaksi. Hän kuoli 68-vuotiaana virassa.


title: Baseballin Euroopan-mestaruuskilpailujen C-sarja 2014

text: Baseballin C-sarjan EM-karsinnat pelattiin 28. heinäkuuta - 3. elokuuta 2014 Ljubljanassa, Sloveniassa. Turnauksen voitti Israel, joka yhdessä Slovenian kanssa nousi vuoden 2015 B-sarjaan.


text: A-lohko:


text: B-lohko:


text: Alkusarjassa pelatut keskinäiset ottelut laskettiin mukaan loppusarjan taulukkoon.


title: Ricardo Oscar Faifer

text: Ricardo Oscar Faifer (s. 4. syyskuuta 1940 Urdinarrain, Entre Ríosin maakunta) on argentiinalainen roomalaiskatolinen piispa. Hänet vihittiin papiksi Gualeguaychún hiippakuntaan Gualeguaychún San Josén tuomiokirkossa 15. elokuuta 1964. Hän sai 10. lokakuuta 2002 nimityksen Goyan hiippakunnan johtoon, ja piispaksi vihkiminen seurasi 12. joulukuuta. Pääkonsekraattorina toimi Luis Guillermo Eichhorn, jota avustivat Luis Teodorico Stöckler ja Estanislao Esteban Karlic.


title: Luis Teodorico Stöckler

text: Luis Teodorico Stöckler (s. 12. huhtikuuta 1936 Eichelborn, Saksa) on Argentiinassa toiminut roomalaiskatolinen piispa. Hänet vihittiin papiksi Paderbornin arkkihiippakuntaan 17. joulukuuta 1960 ja nimitettiin Goyan hiippakunnan johtoon 21. marraskuuta 1985. Piispaksi konsekroinnin suoritti 17. joulukuuta Desiderio Elso Collino, jota avustivat Fortunato Antonio Rossi ja Paul Consbruch. Stöckler asetettiin virkaansa 21. joulukuuta.


title: Luis Teodorico Stöckler

text: 25. helmikuuta 2002 Stöckler sai nimityksen Quilmesin piispaksi, jona hän toimi, kunnes jäi eläkkeelle 12. lokakuuta 2011.


title: Ilario Antoniazzi

text: Ilario Antoniazzi (s. 23. huhtikuuta 1948 San Polo di Piave) on italialainen roomalaiskatolinen arkkipiispa. Hänet vihki papiksi Jerusalemin patriarkaattiin Giacomo Giuseppe Beltritti 24. kesäkuuta 1972. Hänet nimitettiin Tunisin arkkihiippakunnan johtajaksi Tunisiaan 21. helmikuuta 2013, ja piispaksi konsekroinnin suoritti 16. maaliskuuta Fouad Boutros Twal, jota avustivat Maroun Elias Nimeh Lahham ja Giacinto-Boulos Marcuzzo. Antoniazzi asetettiin virkaansa 7. huhtikuuta.


title: Ilario Antoniazzi

text: Äidinkielensä italian lisäksi Antoniazzi puhuu arabiaa, ranskaa ja englantia.


title: Kamal Hanna Bathish

text: Kamal Hanna Bathish (s. 6. joulukuuta 1931 Nasaret) on israelilainen roomalaiskatolinen piispa. Hänet vihittiin papiksi 29. heinäkuuta 1955 ja nimitettiin Jerusalemin vihkipiispaksi sekä Aurusulianan titulaaripiispaksi 29. huhtikuuta 1993. Piispaksi vihkiminen seurasi 3. heinäkuuta. Pääkonsekraattorina toimi Michel Sabbah, jota avustivat Salim Sayegh ja Guerino Dominique Picchi.


title: Kamal Hanna Bathish

text: Bathish oli Aurusulianan titulaaripiispana, kunnes sai 29. lokakuuta 1994 uuden nimityksen Ierichuksen titulaaripiispaksi. Hän jatkoi toimintaansa Jerusalemin vihkipiispana, kunnes jäi eläkkeelle 9. kesäkuuta 2007.


title: Maroun Elias Nimeh Lahham

text: Maroun Elias Nimeh Lahham (; s. 20. heinäkuuta 1948) on jordanialainen roomalaiskatolinen arkkipiispa. Hänet vihittiin papiksi Jerusalemin patriarkaattiin 24. kesäkuuta 1972 ja nimitettiin Tunisin hiippakunnan johtoon 8. syyskuuta 2005. Piispaksi konsekroinnin suoritti 2. lokakuuta Michel Sabbah, jota avustivat Pietro Sambi ja Fouad Boutros Twal.


title: Maroun Elias Nimeh Lahham

text: Tunis korotettiin arkkihiippakunnaksi 22. toukokuuta 2010, jolloin Lahhamista tuli sen arkkipiispa. 19. tammikuuta 2012 hän sai uuden nimityksen Jerusalemin vihkipiispaksi ja Medaban titulaariarkkipiispaksi. Vuonna 2013 hän oli mukana konsekroimassa Ilario Antoniazzia piispaksi.


title: Luis Guillermo Eichhorn

text: Luis Guillermo Eichhorn (s. 26. kesäkuuta 1942) on argentiinalainen roomalaiskatolinen piispa. Hänet vihittiin papiksi Gualeguaychún hiippakuntaan 21. joulukuuta 1968 ja nimitettiin sen johtoon 5. joulukuuta 1996. Piispaksi konsekroinnin suoritti 19. maaliskuuta 1997 Pedro Boxler, jota avustivat Estanislao Esteban Karlic ja Adolfo Gerstner.


title: Luis Guillermo Eichhorn

text: Eichhorn sai 30. marraskuuta 2004 nimityksen Morónin piispaksi, jonka virkaan hänet asetettiin 12. maaliskuuta 2005.


title: Kemet

text: Kemet on elektroniikan komponentteja valmistava yritys. Yrityksen pääpaikka on Carolinassa, Pohjois-Amerikassa. Kemetin tehtaita on ympäri maailmaa ja myös Suomessa. Yksi Kemetin tehtaista sijaitsee Kainuussa, Suomussalmella. Kemet onkin yksi suurimmista työllistäjistä Suomussalmella Kemet tunnettiin ennen nimellä Evox Rifa.


title: Giacinto-Boulos Marcuzzo

text: Giacinto-Boulos Marcuzzo (s. 24. huhtikuuta 1945 San Polo di Piave, Italia) on italialainen roomalaiskatolinen piispa. Hänet vihittiin papiksi 22. kesäkuuta 1969 ja nimitettiin Jerusalemin patriarkaatin vihkipiispaksi sekä Simininan titulaaripiispaksi 29. huhtikuuta 1993. Piispaksi vihkiminen seurasi 3. heinäkuuta. Pääkonsekraattorina toimi Michel Sabbah, jota avustivat Hanna Kaldany ja Eugenio Ravignani.


title: Giacinto-Boulos Marcuzzo

text: Marcuzzo oli Simininan titulaaripiispa, kunnes sai 29. lokakuuta 1994 uuden nimityksen Emmaüksen titulaaripiispaksi.


title: Giacinto-Boulos Marcuzzo

text: Marcuzzo puhuu italiaa, arabiaa, englantia, ranskaa, hepreaa ja saksaa.


title: Kiantama

text: Kiantama Oy on luonnomarjoihin erikoistunut yritys, joka myy erilaisia marjatuotteita. Kiantama on perustettu vuonna 1979 ja se sijaitsee Suomussalmen Kurimossa.


title: Kiantama

text: Yritys valmistaa pohjoismaisista luonnonmarjoista raaka-aineita ja puolivalmisteita elintarvike-, luontaistuote- ja kosmetiikkateollisuudelle. Lisäksi yritys valmistaa ja markkinoi marjatuotteita suoraan kuluttajille tuotemerkillä Biokia.


title: Kiantama

text: Kiantama Oy:n toiminta juontaa juurensa 1970-luvun alkuun, jolloin Valio alkoi jalostaa luonnontuotteita Suomussalmen meijerissä. Toiminnasta muodostettiin oma yritys, joka eräiden omistajavaihdosten jälkeen päätyi Vasunnan perheelle 1990-luvun puolessavälissä. Yrityksen toimitusjohtajana toimii Vernu Vasunta.


title: Kiantama

text: Kiantama on käyttänyt kesäisin työvoimana Thaimaasta tulleita marjanpoimijoita.


title: Kiantama

text: Kiantama Oy:n liikevaihto vuonna 2012 oli 10 miljoonaa euroa ja henkilöstömäärä 30.


title: Gustave Bauer

text: Gustave George Bauer (3. huhtikuuta 1884 Newark, New Jersey, Yhdysvallat – ?) oli yhdysvaltalainen vapaapainija. Hän kilpaili vuoden 1904 kesäolympialaisissa Saint Louisissa ja sai siellä hopeaa –52,2 kg -sarjassa. Hän voitti vuosina 1905–1912 kuusi AAU-titteliä.


title: John Mulcahy

text: John Joseph Francis Mulcahy (20. heinäkuuta 1876 New York – 19. marraskuuta 1942 New York) oli yhdysvaltalainen soutaja ja olympiavoittaja.


title: John Mulcahy

text: Mulcahy kilpaili vuoden 1904 kesäolympialaisissa Saint Louisissa, jossa hän voitti kultaa kaksikossa ja sai lisäksi hopeaa perämiehettömässä kaksikossa. Hän sai molemmat mitalinsa yhdessä William Varleyn kanssa. Mulcahy valmistui Fordhamin yliopistosta vuonna 1898 ja toimi vuodesta 1905 jalkapallovalmentajana Seton Hallin yliopistossa. Lisäksi hän johti Midvale Steel Companya Pennsylvanian Coatesvillessä.


title: William Wadsworth

text: William Ridout Wadsworth (17. joulukuuta 1875 Toronto, Ontario – 1971) oli kanadalainen soutaja. Hän kilpaili vuoden 1904 kesäolympialaisissa Saint Louisissa ja oli siellä mukana saamassa kahdeksikossa hopeaa Toronto Argonauts -joukkueen jäsenenä.


title: William Auld

text: William Auld (6. marraskuuta 1924 – 11. syyskuuta 2006) oli skotlantilainen esperantonkielinen runoilija ja kielenkääntäjä. Hänen teoksiinsa kuuluu modernistinen "La infana raso" (1956); eräs myöhempi teos on Marjorie Boultonin kanssa kirjoitettu "Rimleteroj" (1976). Auld oli vuonna 1999 ehdolla kirjallisuuden Nobel-palkinnon saajaksi.


title: William Auld

text: Auld kuuli esperantosta ensimmäistä kertaa ollessaan partiolaisena 1936. Hän palveli toisessa maailmansodassa ja julkaisi ensimmäisen runonsa esperantoksi vuonna 1947. Hän oli aloittanut kirjoittamisen jo ennen sotaa.


title: William Auld

text: Auld opiskeli englannin kieltä Glasgow’n yliopistossa. Hän kirjoitti runojensa lisäksi esseitä sekä esperanton oppikirjoja ja toimitti "La Brita Esperantisto" -lehteä. Hän työskenteli vuodesta 1960 opettajana Alloassa ja jäi eläkkeelle koulun vararehtorina. Auld oli Maailman Esperantoliiton varapuheenjohtaja (1977–80) ja Esperanto-akatemian puheenjohtaja (1979–1983). Hän lahjoitti esperantokirjallisuuden kokoelmansa Skotlannin kansalliskirjastolle.


title: William Auld

text: Auld sai vaimonsa Metan kanssa kaksi lasta.


title: Armando Bortolaso

text: Armando Bortolaso (17. elokuuta 1926 Villaganzerla di Castegnero – 8. tammikuuta 2019) oli italialainen, Syyriassa toiminut roomalaiskatolinen piispa. Hän kuuluu Pyhän Giovanni Boscon salesiaanien sääntökuntaan.


title: Armando Bortolaso

text: Bortolaso sai pappisvihkimyksensä 15. heinäkuuta 1953. Hänet nimitettiin Alepon apostoliseksi vikaariksi sekä Raphanean titulaaripiispaksi 9. heinäkuuta 1992, ja piispaksi vihkiminen seurasi 4. lokakuuta. Pääkonsekraattorina toimi Guerino Dominique Picchi, jota avustivat Néophytos Edelby ja Ignazio Bedini.


title: Armando Bortolaso

text: Bortolaso jäi eläkkeelle 21. marraskuuta 2002, jolloin hänen seuraajakseen nimitettiin Giuseppe Nazzaro.


title: Giuseppe Nazzaro

text: Giuseppe Nazzaro (22. joulukuuta 1937 San Potito Ultra – 26. lokakuuta 2015) oli italialainen, Syyriassa toiminut roomalaiskatolinen piispa. Hänestä tuli fransiskaanien jäsen 18. joulukuuta 1960, ja hän sai pappisvihkimyksensä 29. kesäkuuta 1965. Hänet nimitettiin Alepon apostoliseksi vikaariksi ja Forman titulaaripiispaksi 21. marraskuuta 2002. Piispaksi vihkiminen seurasi 6. tammikuuta 2003. Pääkonsekraattorina toimi paavi Johannes Paavali II, jota avustivat Leonardo Sandri ja Antonio Maria Vegliò.


title: Giuseppe Nazzaro

text: Nazzaro jäi eläkkeelle 15. huhtikuuta 2013.


title: Kylie Showgirl

text: Kylie Showgirl on Kylie Minoguen live-DVD, joka kuvattiin hänen "Showgirl Tour" -kiertueellaan 6. toukokuuta 2005 Lontoossa. Sen julkaisi Euroopassa EMI 25. marraskuuta 2005.


title: Kylie Showgirl

text:
Act 1: Showgirl
Act 2: Smiley-Kylie
Act 3: Denial
Act 4: What Kylie Wants, Kylie Gets
Act 5: Dreams
Act 6: Kylesque
Act 7: Minx in Space
Encore


title: Michel Sabbah

text: Michel Sabbah (; s. 19. maaliskuuta 1933 Nasaret) on palestiinalainen roomalaiskatolinen piispa, joka toimi Jerusalemin ja koko Palestiinan patriarkkana vuosina 1987–2008. Hän on Jerusalemin pyhän haudan ritarikunnan suurpriori, ja hän on myös toiminut Betlehemin yliopiston puheenjohtajana ja rauhanjärjestö Pax Christin kansainvälisenä puheenjohtajana.


title: Michel Sabbah

text: Sabbah sai pappisvihkimyksensä Alberto Gorilta 29. kesäkuuta 1955, ja hänet nimitettiin Jerusalemin patriarkaksi 11. joulukuuta 1987. Piispaksi konsekroinnin suoritti 6. tammikuuta 1988 paavi Johannes Paavali II, jota avustivat Eduardo Martínez Somalo ja Giovanni Battista Re. Sabbah jäi eläkkeelle 21. kesäkuuta 2008.


title: August Erker

text: August Casimir ("Gus") Erker (24. lokakuuta 1879 Pfaffenwiesbach, Wehrheim – 29. marraskuuta 1951 Saint Louis) oli yhdysvaltalainen soutaja ja olympiavoittaja. Hän lähti Saksasta Yhdysvaltoihin 13-vuotiaana ja souti pääasiassa Saint Louisin Century Boat Clubille. Häneltä puuttui toinen silmä.


title: August Erker

text: Erker voitti vuoden 1904 kesäolympialaisissa Saint Louisissa kultaa perämiehettömässä nelikossa.


title: Menarke

text: Menarke tarkoittaa ensimmäisen kuukautiskierron alkamista, jonka merkkinä on menstruaatio eli kuukautisvuoto. Kuukautisten alkaminen kuuluu olennaisena osana tytön normaaliin murrosiän kypsymiseen, ajoittuen yleensä murrosiän keski- tai loppuvaiheeseen. Menarkea voidaan pitää merkkinä sukukypsyyden saavuttamisesta ja hedelmälliseen ikään tulemisesta, jolloin se voidaan nähdä myös siirtymänä tytöstä nuoreksi naiseksi. Joissakin kulttuuriperinteissä siihen liitetään juhlallisia riittejä, jotka voivat olla osana sosiaalisen aikuisuuden tunnustamista. Menarken vastakohta on menopaussi, johon naisen hedelmällinen ikä päättyy.


title: Menarke

text: Kuukautisten alkamisiän keskiarvo vaihtelee teollistuneissa maissa 12–13 ikävuosien välillä, seuraten tyypillisesti 2–2,5 vuotta rintojen kehittymisen alkamisesta. Menarke on odotettavissa useimmilla noin vuosi suuntaan tai toiseen keskiarvosta; esimerkiksi Yhdysvaltain keskiarvon ollessa 12,43 vuotta, kuukautiset ovat alkaneet vasta 10 %:lla 11,11 vuoden iässä, mutta jo 90 %:lla 13,75 vuoden iässä. 15 vuoden ikään mennessä osuus nousee 98 %:iin.


title: Menarke

text: 1860-luvulla kuukautisten alkamisikä oli nykyisissä teollisuusmaissa keskimäärin 16,5 vuotta, minkä jälkeen se on vähitellen laskenut. Varhaistumiskehityksen on havaittu jatkuneen vielä 1960-luvun jälkeen. Ravitsemuksella näyttää olevan keskeinen rooli menarken ajoittumisessa, sillä ravitsemuksellisesti niukat ajat ovat heijastuneet menneinä vuosisatoina kuukautisten alkamisiän nousuna. Hoikilla tai alipainoisilla tytöillä menarke saattaa ajoittua myöhempään ikään kuin normaalipainoisilla, ja vastaavasti tukevilla tai ylipainoisilla aikaisempaan ikään kuin normaalipainoisilla. Kehitysmaissa menarke voi olla muun murrosiän kypsymisen ja kasvun tavoin viivästynyt verrattuna teollistuneisiin maihin.


title: Menarke

text: Kuukautisten ajallaan tapahtuvaa alkamista ja säännöllisyyttä voidaan pitää yhtenä indikaattorina nuoren yleisestä terveydentilasta.


title: Menarke

text: Aihetta lääkärin arviointiin voi olla, mikäli:


title: Mä mistä löytäisin sen laulun

text: Mä mistä löytäisin sen laulun on Merja Rantamäen singlen nimikkokappale vuodelta 1976. Säestävää orkesteria johtaa Jaakko Borg.


title: Mä mistä löytäisin sen laulun

text: Laulun on alkuperäiseltä nimeltään А где мне взять такую песню [A gde mne vzjat takuju pesnju] ja sen on säveltänyt G. Ponomarenko. Suomenkieliset sanat on tehnyt Pauli Salonen ja sovitus on Toivo Kärjen.


title: Mä mistä löytäisin sen laulun

text:
Levy-yhtiö on Decca ja singlen kaupallinen tunnus SD 5826.
Musiikkikustantaja on Fazer ja kappaleen kesto 2:58. Valmistaja on Oy Finnlevy Ab.


title: Mä mistä löytäisin sen laulun

text: Rantamäeltä ilmestyi myös samanniminen albumi ja laulu on kokoelmilla "Finnhits 3" ja "20 suosikkia".


title: Ei se peli käy

text: Ei se peli käy on Merja Rantamäen singlen "Mä mistä löytäisin sen laulun" kääntöpuolen kappale. Singlen ilmestymisvuosi oli 1976. Säestävää orkesteria johtaa Paul Fagerlund.


title: Ei se peli käy

text: Laulun on säveltänyt Valto Laitinen, suomenkieliset sanat on tehnyt Vexi Salmi ja sovitus on Paul Fagerlundin.


title: Ei se peli käy

text:
Levy-yhtiö on Decca ja singlen kaupallinen tunnus SD 5826.
Musiikkikustantaja on Fazer ja kappaleen kesto 2:24. Valmistaja on Oy Finnlevy Ab.


title: Mtwara

text: Mtwara on kaupunki Tansaniassa, Intian valtameren rannikolla, lähellä Mosambikin rajaa. Mtwara on saman nimisen piirikunnan hallinnollinen keskus ja Mtwaran alueen pääkaupunki. Vuonna 2012 sen asukasluku oli 108 299.


title: Mtwara

text: Mtwaran aluetta asuttivat paikalliset asukkaat noin 800-luvulle saakka, jolloin alue alkoi saada vaikutteita arabeilta, jotka kävivät kauppaa Itä-Afrikassa. Mtwaran historiaan liittyy kiinteästi Mikindanin kylä, joka sijaitsee noin 10 kilometriä Mtwarasta länteen, kuitenkin kuuluen nykyisin hallinnollisena osana Mtwaran kaupunkiin. Mikindanin kylä on ollut satamapaikkana eteläisen Tansanian kaupan keskus ennen kolonialismin aikakautta. Kylän vanhimmat haudat ja moskeijat ovat peräisin 1600-luvulta, sulttaani Seyyid Saidin hallintokaudelta.


title: Mtwara

text: 1800-luvun lopulla, Saksan Itä-Afrikan hallintokaudella alueen luonnonvarojen, kuten kumin, sisalagaven, kookoksen ja öljysiementen tuotanto kasvoi. Saksalaiset rakensivat Mikindaniin muun muassa linnoituksen, orjamarketin, vankilan ja sataman.


title: Mtwara

text: Brittiläiset saivat alueen hallintaansa Ensimmäisen maailmansodan jälkeen. Tämän seurauksena alueen intialaisväestön osuus lisääntyi merkittävästi. Mikindani säilytti tärkeän aseman hallinnon ja kaupan keskuksena vuoteen 1947 saakka, jolloin brittihallinto päätti laadittuaan suunnitelman (englanniksi Tanganyika groundnut scheme) maapähkinän suurtuotannosta alueella, ryhtyä rakentamaan nykyisen Mtwaran syvävesisatamaa. Sataman ollessa kaupan keskus alkoi asutus keskittyä sen läheisyyteen, jolloin alueen hallinto siirtyi Mikindanista Mtwaraan, jättäen Mikindanin kylän kehityksestä jälkeen, jolloin kylä siirtyi elinkeinoissaan takaisin kalastukseen ja maatalouteen. Maapähkinän tuotantosuunnitelman pahasti epäonnistuttua Mtwara ja sitä ympäröivät alueet ajautuivat taloudelliseen taantumaan, joka jätti monet kaupungin keskeiset toiminnot, kuten rautatieyhteyden rapistumaan.


title: Mtwara

text: Tanganjikan itsenäistyttyä vuonna 1961, uusi hallinto käynnisti hankkeen tieyhteyden rakentamisesta Dar es Salaamista Mtwaraan. Tieyhteyden rakentaminen on kuitenkin edelleen kesken ja Mtwara on syrjäisen sijaintinsa vuoksi jäänyt monilta osin jälkeen valtion kehityksestä. Mtwara on myös toiminut useiden poliittisten suunnitelmien testialueena, josta esimerkkinä oli sosialistisen Ujamaa-politiikan kyläkeskittämiset 1970-luvulla, joissa ihmisiä pakkosiirrettiin kylistä suurempiin asumiskeskittymiin.


title: Mtwara

text: Vuosina 1977 – 1992 käydyn Mosambikin sisällissodan vuoksi alueen matkailua ryhdytty kehittämään vasta viime vuosikymmeninä.


title: Mtwara

text: Mtwara kuuluu Köppenin ilmastoluokituksessa trooppiseen savanni-ilmastoon. Intian valtameren vaikutuksesta päivä- ja yölämpötilojen ero on sisämaahan verrattuna huomattavasti pienempi sekä lämpötilojen vuodenaikaisvaihtelu vähäisempää. Sadekausi ajoittuu joulukuusta huhtikuuhun, koillistuulten tuodessa kosteaa ilmaa mereltä. Sadekauden huippu on tavallisesti tammikuussa. Päivän ylimmän lämpötilan kuukausittainen keskiarvo on korkeimmillaan joulukuussa (27 °C) ja alimmillaan heinäkuussa (23 °C).


title: Mtwara

text: Mtwaran alueen suurimmat etniset ryhmät ovat Makonde, Makuwa ja Yao. Makondet tunnetaan taidokkaista puuta kaivertamalla luoduista veistoksistaan.


title: Mtwara

text: Mtwara Urban-piirikunta jakaantuu kahteen osaan, jotka ovat Mtwara Urban ja Mikindani. Mtwara Urban jakaantuu 10 hallinnolliseen osa-alueeseen tai kaupunginosaan, jotka ovat Chikongola, Chuno, Likombe, Majengo, Railway, Shangani, Ufukoni, Vigaeni, Rahaleo ja Naliendele. Mikindani jakaantuu 5 kaupunginosaan, jotka ovat Mitengo, Mtonya, Magengeni, Kisungure ja Jangwani.


title: Mtwara

text: Kaupungissa sijaitsee yksi korkeakoulu, Stella Maris Mtwara University College, joka on osa St Augustine University of Tanzania-yliopistoa. Koulu perustettiin vuonna 2009 ja siellä on mahdollista opiskella muun muassa liiketaloutta, lakitiedettä, valtiotiedettä, sosiologiaa sekä kasvatustiedettä.


title: Mtwara

text: Kaupungissa toimii muun muassa Mtwaran alueellinen sairaala Ligula Hospital ja terveyskeskus Fajma dispensary.


title: Mtwara

text: Mtwaran satama on yksi Tansanian kolmesta suurimmasta rahtisatamasta. Muita tärkeitä satamakaupunkeja ovat Dar es Salaam ja Tanga. Mtwaran syvävesisatama rakennettiin vuosina 1948 – 1954. Sataman sekä Mtwaran ja Nachingwean välisen rautatieyhteyden rakentaminen liittyivät Tanganjikan, joka tuolloin oli brittien hallinnassa oleva Yhdistyneiden kansakuntien huoltohallintoalue, suunnitelmiin kehittää alueesta merkittävä maapähkinän tuotantoalue. Suunnitelmien epäonnistuttua rautatie ajautui käyttämättömäksi, eikä ole enää toiminnassa. Mtwaran satama on tästä huolimatta jatkanut ja kehittänyt toimintaansa nykypäivään saakka.


title: Mtwara

text: Mtwaran lentokenttä sijaitsee kaupungin eteläosassa. Lentokentältä liikennöi Mtwaran ja Dar es Salaamin välillä seuraavat lentoyhtiöt: Air Tanzania, Precision Air ja Tropical Air.


title: Mtwara

text: Mtwaran rannikkolta, Mnazin lahdelta löydettiin vuonna 1982 merkittävät maakaasuvarat, joiden hyödyntäminen on aloitettu rakentamalla putkiyhteys Mtwarasta Dar es Salaamin ja sinne rakennettavaan voimalaitokseen. Tähän mennessä yritykset BG ja Statoil ovat saaneet lisenssit maakaasun hyödyntämiseen. Tansanian hallitus toivoo yritysten hyödyntävän osan kaasusta Tansaniassa, parantavan alueen infrastruktuuria ja käyttävän lopun kaasusta vientiin. Viennin mahdollistamiseksi on tarkoitus rakentaa nestekaasuvoimala Mtwaraan. Tansanian hallitus on myös hiljattain laatinut sopimuksen Nigerialaisen yrityksen, Dangoten kanssa sementtitehtaan rakentamisesta Mtwaraan. Käytöstä poistettu rautatie on tarkoitus kunnostaa ja ottaa sementtitehtaan käyttöön.


title: Mtwara

text: Maakaasuputkiverkoston rakentaminen Mtwarasta Dar Es Salaamiin synnytti laajaa vastustusta ja mellakoita Mtwarassa vuonna 2013. Rakentamispäätökseen tyytymättömät asukkaat protestoivat hanketta perustellen, ettei ratkaisu tue alueen kehitystä ja toivoen maakaasuvoimalan rakentamista Mtwaraan Dar es Salaamin sijasta.


title: Mtwara

text: Muilta osin Mtwaran elinkeinoelämä on maatalousvaltaista ja huonojen tieyhteyksien vuoksi kaupankäynti sisämaahan on melko vähäistä. Mtwaran tärkeimmät teollisuuden ja maatalouden alat käsittävät muun muassa suolan prosessointia, kassavatuotteiden valmistusta, cashew-pähkinöiden prosessointia sekä auringonkukka- ja maapähkinäöljyn tuotantoa.Mtwarassa järjestetään vuosittain myös Suomen suurlähetystön tukema kulttuuritapahtuma, The MaKuYa Traditional Performing Arts Festival. Festivaali on järjestetty vuodesta 2008 lähtien ja se kokoaa yhteen vuosittain satoja alueen perinteisen musiikin sekä muun esiintyvän taiteen artisteja.


title: Mtwara

text: Mtwaraa edustaa jalkapallossa joukkue Bandari Mtwara SC, joka pelaa ottelunsa vuonna 1982 valmistuneella Nangwanda Sijaona Stadium-areenalla, joka tunnetaan myös nimellä Umoja Stadium. Areenan katsojakapasiteetti on 15 000.


title: HK Riika

text: HK Riika () on latvialainen jääkiekkoseura, joka on Dinamo Riian juniori- ja farmijoukkue. Seura pelaa Venäjän nuorten jääkiekkosarjassa.


title: HK Riika

text: HK Riika perustettiin vuonna 2009 nimellä Dinamo-Juniors Riika. KHL-seura Dinamo Riika tarvitsi farmijoukkueen, ja se muodostettiin yhdistämällä seurat SK LSPA/Riga ja HK Riga 2000. Dinamo-Juniors pelasi ensimmäisellä kaudellaan sekä Latvian pääsarjassa että Valko-Venäjän Ekstraligassa, ja seura voitti heti Latvian mestaruuden. Kaudeksi 2010–2011 seuran nimeksi vaihdettiin nykyinen HK Riika ja toiminnassa keskityttiin ainoastaan Venäjän nuorten jääkiekkosarjaan.


title: Haaralan hautausmaa

text: Haaralan hautausmaa on Raahen seurakunnan hautausmaa. Se sijaitsee Raahen vanhan ruutukaava-alueen eteläpuolella radan takana.


title: Haaralan hautausmaa

text: Samuli Paulaharjun mukaan hautausmaa on saanut nimensä paikalle ensimmäisenä haudatun "Haaralan ukon" mukaan. Hautausmaa otettiin käyttöön vuonna 1809. Sitä on laajennettu 1860, 1887 ja 1989.


title: Haaralan hautausmaa

text: Arkkitehti Ilmari Wirkkalan suunnittelema Haaralan kappeli on valmistunut 1932. Sen alttaritaulu on Pentti Tuikkalan maalama. Kappeli on peruskorjattu ja laajennettu vuonna 1990.


title: Bombo

text: Bombo on norjalaislaulaja Adelénin vuonna 2013 julkaistu single. Se oli yksi Melodi Grand Prix 2013-kilpailun finalistiehdokkaista edustamaan Norjaa vuoden 2013 Euroviisuissa Malmössä, Ruotsissa.


title: Bombo

text: Kappale pääsi Top 10-finalistien joukkoon ja valittiin yhdeksi neljästä kappaleesta Gold Finaliin. Se sijoittui lopulta toiselle sijalle, voittajan ollessa Margaret Berger kappaleella "I Feed You My Love".


title: Bombo

text: Vaikka Bombo ei voittanutkaan lopullisessa valitsemisessa, se osoittautui erittäin suosituksi norjalaiselle yleisölle, päästen suoraan 2. sijalle Norjan iTunes-listoilla.


title: Crisalide (Vola)

text: Crisalide (Vola) on sanmarinolaisen Valentina Monettan single. Kappaleen sanoittivat Ralph Siegel ja Mauro Balestri. Se osallistui San Marinon edustajana vuoden 2013 Euroviisuihin, jotka pidettiin Malmössä, Ruotsissa. Kappale kilpaili toisessa semifinaalissa 16. toukokuuta 2013, mutta ei selviytynyt finaaliin.


title: Crisalide (Vola)

text: Kappaleesta on tehty myös englanninkielinen versio, nimeltään "Chrysalis (You'll Be Flying)", jonka nauhoitti sanoituksineen Timothy Touchton.


title: Crisalide (Vola)

text: San Marino RTV esitteli kappaleen ja sen musiikkivideon julkisesti 15. maaliskuuta 2013.


title: Crisalide (Vola)

text:
Digital download
Digital maxi-single


Yhdistyneiden kansakuntien ihmisoikeuspalkinto (engl. "United Nations Prize in the Field of Human Rights", ransk. "Prix des droits de l'homme des Nations unies", esp. "Premio de Derechos Humanos de las Naciones Unidas", kiin. "联合国人权奖") on Yhdistyneiden kansakuntien ihmisoikeuspalkinto vuodelta 1968.


title: Yhdistyneiden kansakuntien ihmisoikeuspalkinto

text: Se perustuu Yhdistyneiden kansakuntien yleiskokouksen resoluutioon numero 2217. Palkinto perustuu Ihmisoikeuksien yleismaailmalliseen julistukseen. Palkinto jaetaan joka viides vuosi 10. joulukuuta Ihmisoikeuksien päivänä. Palkinnon jakavat jäsenet Yhdistyneiden kansakuntien yleiskokouksesta, Yhdistyneiden kansakuntien talous- ja sosiaalineuvostosta ja Yhdistyneiden kansakuntien ihmisoikeuskomissiosta.


title: William M. Tweed

text: William Magear Tweed (3. huhtikuuta 1823 New York – 12. huhtikuuta 1878 New York) oli yhdysvaltalainen poliitikko, joka johti New Yorkin kaupungin politiikkaa hallinnutta Tammany Hall -järjestöä ja syyllistyi laajaan korruptioon. Hänet tunnettiin lisänimellä ”Pomo” () Tweed. Hän antoi kasvot korruptoituneelle poliitikolle New Yorkissa 1800-luvun jälkipuolella.


title: William M. Tweed

text: Tweed oli alkujaan kirjanpitäjä ja vapaapalokuntalainen. Hänen valittiin vuonna 1851 toisella yrittämällä New Yorkin kaupunginvaltuustoon ja seuraavana vuonna Yhdysvaltain edustajainhuoneeseen sekä 1856 New Yorkin uuteen valvojalautakuntaan, mistä alkaen hän toimi erilaisissa vaikutusvaltaisissa asemissa kaupunginhallinnossa. Hän kasvatti vähitellen valtaansa Tammany Hallin piirissä ja järjesti ystäviään tärkeisiin tehtäviin. Vuoteen 1860 mennessä Tweed oli kohonnut Tammany Hallin johtoon ja kontrolloi käytännössä kaikkia demokraattisen puolueen virkanimityksiä New Yorkissa. Hän perusti oman lakitoimiston ja vastaanotti yrityksiltä suuria summia nimellisesti palkkioina palveluksistaan. Hänet valittiin 1868 myös New Yorkin osavaltion senaattiin.


title: William M. Tweed

text: ”Tweedin piirin” valta kasvoi lopulta niin suureksi, että Tweed sai tukemansa henkilöt valittua New Yorkin pormestariksi, osavaltion kuvernööriksi sekä osavaltion edustajainhuoneen puhemieheksi. Vuonna 1870 Tweed ajoi läpi uuden peruskirjan hyväksymisen New Yorkin kaupungille. Sen nojalla perustettiin erityinen tilintarkastuslautakunta, jonka kautta Tweed liittolaisineen pääsi valvomaan kaupungin varojen käyttöä. Seuraavien vuosien aikana he siirsivät erilaisten valelaskujen ja olemattomien menoerien avulla itselleen kaupungin kassasta arviolta 30 miljoonaa – 200 miljoonaa dollaria. Myös vaalituloksia peukaloitiin useasti.


title: William M. Tweed

text: Tweedin häikäilemättömyys teki hänestä lopulta poliittisten uudistajien hyökkäysten pääkohteen. "New York Times" -lehti, "Harper’s Weeklyn" pilapiirtäjä Thomas Nast ja poliitikko Samuel J. Tilden aloittivat häneen kohdistuneen ajojahdin. Tweed tuomittiin 1873 oikeudessa väärennöksestä ja varkaudesta vankeuteen, mutta hänet vapautettiin 1875. Hieman myöhemmn hänet pidätettiin ja tuomittiin uudelleen, mutta hän onnistui pakenemaan. Hän pakeni ulkomaille, ensin Kuubaan ja sitten Espanjaan, jossa hän kuitenkin jäi kiinni. Hänet palautettiin Yhdysvaltoihin uudelleen tuomittavaksi. Hän kuoli vuonna 1878 vankilassa New Yorkissa.


title: William M. Tweed

text: Elokuvissa William M. Tweediä ovat näytelleet mm. Jim Broadbent Martin Scorsesen ohjaamassa aikalaiskuvauksessa "Gangs of New York" sekä Vincent Price William A. Seiterin ohjaamassa elokuvassa "Oi, millainen tyttö".


title: Iranin presidentinvaalit 2013

text: Iranin presidentinvaalit 2013 järjestettiin Iranissa 14. kesäkuuta 2013. Ne ratkesivat ensimmäisellä kierroksella, kun Hasan Ruhani sai täpärästi yli 50 % annetuista äänistä. Äänestysprosentti oli noin 72 %.


title: Iranin presidentinvaalit 2013

text: Etukäteen eniten huomiota herättäneiden ehdokkaiden joukossa olivat kansallisen turvallisuusneuvoston johtaja ja pääydinneuvottelija Saeed Jalili sekä vuosina 1989–1997 presidenttinä toiminut Akbar Hašemi Rafsandžani. Rafsandžani oli tullut tunnetuksi istuvan presidentin Mahmud Ahmadinežadin arvostelijana. Vaalilautakunta kuitenkin hylkäsi Rafsandžanin ehdokkuuden, mikä nostatti maassa vastalauseiden myrskyn.


title: Iranin presidentinvaalit 2013

text: Perustuslain mukaan istuva presidentti Ahmadinežad ei voinut asettua ehdolle kolmannelle kaudelle.


title: Iranin presidentinvaalit 2013

text: Äänestysaktiivisuus oli 72,70 %.


title: Gameloft

text: Gameloft on ranskalainen pelitalo, joka on erikoistunut mobiilipelien valmistamiseen. Yritys on perustettu vuonna 1999. Se on yksi suurimmista mobiilipeliyrityksistä. Yrityksessä työskentelee yli 5 000 pelinkehittäjää.


title: Volgan lautturit (maalaus)

text: Volgan lautturit () on Ilja Repinin vuosina 1870–1873 tekemä maalaus. Maalaus kuvaa yhtätoista burlakkia vetämässä lauttaa Volgalla. Miehet vetävät isokokoista laivaa ylävirtaan kuumassa säässä, he ovat lähes luhistumassa taakkansa alle.


title: Volgan lautturit (maalaus)

text: Lautturit on kuvattu muuten alistuneina, mutta yksi nuori vaalea-asuinen mies keskivaiheilla poikkeaa joukosta. Repin löysi maalauksen aiheen, kun hän nuorena matkusti eri puolilla Venäjää. Aihe perustuu hänen kohtaamiinsa todellisiin henkilöihin. Työläisten ongelmien kuvauksena maalaus sai kansainvälistä huomiota, ja se oli hänen läpimurtonsa taiteilijana. Aleksanteri II:n poika Vladimir Aleksandrovitš Romanov osti maalauksen pian sen valmistumisen jälkeen, ja se oli Euroopassa laajalti näytteillä venäläisen realismin merkkipaaluna. "Volgan lauttureita" on kuvailtu Vaeltajien koulukunnan ehkä tunnetuimpana teoksena ja uuvuttavan raadannan tinkimättömänä kuvauksena.


title: Volgan lautturit (maalaus)

text: Repin valmistui vuonna 1863 Pietarin taideakatemiasta, joka tunnettiin tuolloin konservatiivisuudestaan ja akateemisen taiteen perinteisiin nojautumisesta. Koulun linja herätti opiskelijoissa paljon vastarintaa.


title: Volgan lautturit (maalaus)

text: Repin oli lomaillut 1870 Volgalla, jossa oli nähnyt veneitä hinaavia lauttureita. Hän teki aiheesta luonnoksia öljymaaleilla Stavropolin lähistöllä.


title: Volgan lautturit (maalaus)

text: Maalauksen hahmot perustuvat todellisiin ihmisiin, joihin Repin tutustui tehdessään luonnoksia. Hänellä oli vaikeuksia löytää malleja, koska kansan keskuudessa uskottiin, että kuva riistäisi ihmiseltä hänen sielunsa. Erityisesti Repiniä kiehtoi Kanin-niminen lautturi, jonka hän taivuttelun jälkeen sai suostuteltua maalauksen malliksi. Muidenkin mallien nimet ja henkilöhistoriat ovat taidehistorioitsijoiden tiedossa. Malleina toimivat muiden muassa entinen sotilas, entinen pappi ja taidemaalari.


title: Volgan lautturit (maalaus)

text: Palattuaan taideakatemiaan Repin esitteli luonnoksensa ja sai palkkioksi 200 ruplaa. Suuriruhtinas Vladimir Aleksandrovitš ihastui luonnoksiin ja halusi Repinin maalaavan niiden pohjalta valmiin taulun. Repin oli jo saanut kuuden vuoden matkastipendin ulkomaille, mutta hänen lähtöään siirrettiin kolmella vuodella, jotta hän voisi toteuttaa korkea-arvoisen tilaajan toiveen. Repin aikoi alkujaan tehdä maalauksesta vieläkin yhteiskuntakriittisemmän lisäämällä taustalle joen rannalla huolettomasti lepäileviä yläluokkaisia naisia, mutta ystävänsä Fjodor Vasiljevin neuvosta hän päätti jättää muut hahmot pois ja keskittyä pelkästään lauttureihin.


title: Volgan lautturit (maalaus)

text: Valmistuttuaan "Volgan lautturit" aiheutti Venäjällä sensaation yhteiskunnallisen sanomansa vuoksi. Repin voitti sillä ensimmäisen kultamitalinsa ja pääsi myöhemmin samana vuonna matkustamaan ulkomaille. Taidemaalari Vasili Vereštšagin loukkaantui Repinin saamasta kiittelystä, sillä hän katsoi löytäneensä aiheen ensin; Vereštšagin oli luonnostellut jo vuonna 1866 maalausta Volgan burlakeista, mutta ei ollut saanut sitä valmiiksi. Sitä paitsi hän oli pyrkinyt kuvaamaan oloja todenmukaisemmin kuin Repin, sillä todellisuudessa lauttureita oli usein useita satoja yhtä alusta kohden.


title: Volgan lautturit (maalaus)

text: "Volgan lautturit" oli näytteillä vuonna 1873 Wienin maailmannäyttelyssä, jossa vieraillut Venäjän kulkulaitosministeri paheksui sen sisältämää ”oman maan halventamista”. Taulun saaman huomion vuoksi ministeri joutui lupaamaan ulkomaiden edustajille, että Volgalle hankittaisiin suuri määrä hinaajia ihmistyövoiman korvaamiseksi.


title: The Nice

text: The Nice oli brittiläinen 1967–1970 toiminut rockyhtye. Yhtye oli pioneeri eri tyylien yhdistämisessä rockiin klassisen musiikin ollessa keskeinen osa tyylissä. The Nice oli samalla progressiivisen rockin edeltäjiä. Alkuperäiseen kokoonpanoon kuuluivat Keith Emerson (kosketinsoittimet), Lee Jackson (basso ja laulu=, David O'List (kitara) ja Ian Hague (rummut). Tunnetuin kokoonpano on trio Emerson, Jackson ja rumpali Brian Davison.


title: The Nice

text: Keith Emerson ja Lee Jackson soittivat yhdessä kokoonpanossa Garry Farr & T-Bones. Yhdysvaltalainen mutta Iso-Britanniassa menestymään alkanut laulajatar P. P. Arnold tarvitsi taustakokoonpanon, jonka Emerson kokosi. Yhtye toimi samalla konserttien avaajana ja se alkoi pian saavuttaa omaa suosiota ja lähti omalle uralle. Yhtye teki sopimuksen Andrew ”Loog” Oldhamin perustaman Immediate-levymerkin kanssa. Yhtye ja varsinkin Emerson saavutti mainetta sekä musiikillisesti taitavana että rajuna lavaesiintyjänä.


title: The Nice

text: Ensimmäinen albumi "The Thoughts Of Emerlist Davjack" ilmestyi 1967. Sen tunnetuin kappale on jazz-pianisti Dave Brubeckin sävellykseen perustuva ”Rondo”. Toisella albumilla "Ars Longa Vita Brevis" kitaristi O'List ei enää ollut mukana Emersonin noustua johtavaksi hahmoksi. Toisena syynä oli LSD:n käyttö joka muutti O'Listin käytöksen arvaamattomaksi. Lopulta hänet erotettiin hyökättyään ilman näkyvää syytä yhtyeen lavateknikoiden kimppuun. Albumilla on versio Jean Sibeliuksen Karelia-sarjan Intermezzosta. "Nice" albumin tunnetuin kappale on Tim Hardinin sävellys ”(How Can We) Hang On To A Dream?”. "Five Bridges" albumilla on ”Five Bridges” kokonaisuus sekä live-versioita vanhoista kappaleista. "Elegy" on kokoelma live-esityksiä albumien kappaleista ja se ilmestyi yhtyeen jo hajottua. Kolme viimeistä albumia nousivat Britannian albumilistalla viiden myydyimmän joukkoon.


title: The Nice

text: Yhtyeen suosio nousi Iso-Britanniassa ja Manner-Euroopassa, mutta Yhdysvalloissa huomio jäi vaatimattomammaksi. Toisaalta kiertueet olivat luomassa yhtyeelle jo pohjaa, kun Emerson tapasi King Crimsonin laulaja-basisti Greg Laken yhtyeiden kiertueella. Keskustelut johtivat Emersonin päätökseen hajottaa The Nice jonka yhtenäisyys oli jo rakoillut Emersonin tähtiaseman, mutta myös suosion rajoittumisen vuoksi. Yhtyeen hajottua Emersoni perusti Emerson, Lake & Palmerin. Jackson ja Davison jatkoivat yhdessä omien kokeilujen jälkeen myöhemmin Patrick Morazin kanssa nimellä Refugee.


title: Robert Boutigny

text: Robert Boutigny (s. 24. heinäkuuta 1927 Villeneuve-le-Roi) on ranskalainen entinen meloja, maailmanmestari ja olympiamitalisti. Hän sai vuoden 1948 kesäolympialaisissa Lontoossa pronssia miesten 1 000 metrin kanadalaisyksikössä ajalla 5.55,9. Lisäksi hän sijoittui 10 000 metrin kanadalaisyksikössä kahdeksanneksi vuoden 1952 kesäolympialaisissa Helsingissä.


title: Robert Boutigny

text: Ratamelonnan maailmanmestaruuskilpailuissa Boutigny voitti vuonna 1950 kulta- ja hopeamitalit.


title: Georges Dransart

text: Georges Dransart (12. toukokuuta 1924 Pariisi – 14. kesäkuuta 2005 Créteil) oli ranskalainen meloja. Hän sai vuoden 1948 kesäolympialaisissa Lontoossa pronssia sekä miesten 1 000 että 10 000 metrin kanadalaiskaksikossa.


title: Georges Dransart

text: Helsingin kesäolympialaisissa 1952 Dransart jäi 1 000 metrin kanadalaiskaksikossa neljänneksi. Sama toistui kesäolympialaisissa 1956 Melbournessa, mutta siellä hän lisäksi sai hopeaa 10 000 metrin kanadalaiskaksikossa.


title: Georges Dransart

text: Ratamelonnan maailmanmestaruuskilpailuissa Dransart sai kaksi hopeamitalia vuonna 1950 yhdessä Armand Loreaun kanssa.


title: Leon Rotman

text: Leon Rotman (s. 22. heinäkuuta 1934 Bukarest) on romanialainen entinen meloja ja olympiavoittaja. Hän voitti kultamitalit miesten 1 000 ja 10 000 metrin kanadalaisyksikkökilpailuissa vuoden 1956 kesäolympialaisissa Melbournessa. Lisäksi hän sai 1 000 metrin kanadalaisyksikössä pronssia vuoden 1960 kesäolympialaisissa Roomassa.


title: Herbert Wiedermann

text: Herbert Wiedermann (s. 1. marraskuuta 1927 Bodensdorf) on itävaltalainen entinen meloja. Hän sai miesten 1 000 metrin kajakkikaksikossa pronssia sekä vuoden 1952 kesäolympialaisissa Helsingissä että kesäolympialaisissa 1956 Melbournessa. Helsingissä hän lisäksi jäi neljänneksi 10 000 metrin kajakkikaksikossa.


title: Herbert Wiedermann

text: Wiedermann kilpaili vielä kesäolympialaisissa 1960 Roomassa. Siellä hän putosi 1 000 metrin kajakkiyksikössä semifinaalissa ja 4 × 500 metrin kajakkiyksikössä toisella kierroksella.


title: Herbert Wiedermann

text: Wiedermann voitti ratamelonnan maailmanmestaruuskilpailuissa kultaa (1954) ja sai lisäksi kolme pronssimitalia (1950, 1950, 1954). Myös hänen puolisonsa Helga Hellebrand-Wiedermann on olympialaisissa kilpaillut meloja.


title: Ronald DeFeo, Jr.

text: Ronald ”Butch” DeFeo, Jr. (s. 26. syyskuuta 1951 Brooklyn, New York) on yhdysvaltalainen joukkomurhaaja.


title: Ronald DeFeo, Jr.

text: Ronald DeFeo, Jr. syntyi vuonna 1951. Hänen vanhempansa olivat Ronald DeFeo, Sr. ja Louise DeFeo. Ronaldilla oli kaksi siskoa ja kaksi veljeä. Ronald DeFeo murhasi perheensä kotonaan New Yorkin Amityvillessä.


title: Ronald DeFeo, Jr.

text: Talosta löydettiin Marlin 336C -mallinen kivääri, jolla DeFeo murhasi perheensä. Kuusi perheenjäsentä oli murhattu aamulla klo 6:00. Ronald DeFeo jäi kuitenkin teoistaan kiinni.


title: Ronald DeFeo, Jr.

text:
DeFeo oli myös murhannut vanhempansa ennen lasten murhia. Louise DeFeo ja DeFeon sisko heräsivät laukaukseen. Kivääristä löytyneet luodit oli heitetty kellariluukusta suoraan lehtien väliin.
DeFeo väitti, että hänen äitinsä oli ensin kuullut laukauksen ja samoin yksi hänen siskoistaan, mutta siitä ei ole vielä tietoa, kuinka he olisivat heränneet kesken verilöylyn.. DeFeon oikeudenkäynti alkoi 14. lokakuuta 1975 ja hänet tuomittiin 6 x 25 vuodeksi vankeuteen. Hänellä on mahdollisuus päästä ehdonalaisuuteen. Häntä pidetään vankina Green Havennin vankilassa. Kaikki hänen valituksensa tuomiosta sekä vetoomukset ehdonalaiseen pääsystä on evätty.


title: Tomas Aguon Camacho

text: Tomas Aguon Camacho (18. syyskuuta 1933 Chalan Kanoa – 5. maaliskuuta 2018) oli pohjoismariaanilainen roomalaiskatolinen piispa. Hänet vihittiin papiksi 14. kesäkuuta 1961 ja nimitettiin uuden Chalan Kanoan hiippakunnan johtoon 8. marraskuuta 1984. Piispaksi vihkiminen seurasi 13. tammikuuta 1985. Pääkonsekraattorina toimi Felixberto Camacho Flores, jota avustivat Martin Joseph Neylon ja Anthony Sablan Apuron.


title: Tomas Aguon Camacho

text: Camacho jäi eläkkeelle 6. huhtikuuta 2010.


title: Anthony Sablan Apuron

text: Anthony Sablan Apuron (s. 1. marraskuuta 1945 Agaña) on guamilainen roomalaiskatolinen arkkipiispa. Hänet vihittiin kapusiinien papiksi 26. elokuuta 1972 ja nimitettiin Agañan vihkipiispaksi sekä Muzuca in Byzacenan titulaaripiispaksi 8. joulukuuta 1983. Piispaksi vihkiminen seurasi 19. helmikuuta 1984. Pääkonsekraattorina toimi Felixberto Camacho Flores, jota avustivat Joseph Anthony Ferrario ja Peter Baptist Tadamaro Ishigami.


title: Anthony Sablan Apuron

text: 27. lokakuuta 1985 Apuron nimitettiin Agañan apostoliseksi hallitsijaksi ja 10. maaliskuuta 1986 arkkipiispaksi, jonka virkaan hänet asetettiin 11. toukokuuta.


title: Amando Samo

text: Amando Samo (s. 16. elokuuta 1948) on mikronesialainen roomalaiskatolinen piispa. Hänet vihki papiksi Martin Joseph Neylon 10. joulukuuta 1977. Hänet nimitettiin Karoliinien–Marshallien vihkipiispaksi sekä Libertinan titulaaripiispaksi 10. toukokuuta 1987, ja piispaksi vihkiminen seurasi 15. elokuuta. Pääkonsekraattorina toimi Neylon, jota avustivat Petero Mataca ja Anthony Sablan Apuron.


title: Amando Samo

text: Samo sai 3. helmikuuta 1994 nimityksen Karoliinien koadjuuttoripiispaksi, ja 25. maaliskuuta 1995 hänestä tuli saman hiippakunnan piispa. Hänet asetettiin tähän virkaan 6. kesäkuuta.


title: Helga Hellebrand-Wiedermann

text: Helga Hellebrand-Wiedermann (29. joulukuuta 1930 Wien – 8. helmikuuta 2013) oli itävaltalainen meloja. Hän sijoittui naisten 500 metrin kajakkikaksikossa yhdeksänneksi vuoden 1960 kesäolympialaisissa Roomassa. Hän kilpaili myös vuoden 1956 kesäolympialaisissa Melbournessa, jossa hän putosi 500 metrin kajakkiyksikössä ensimmäisellä kierroksella. Hänen puolisonsa oli melonnan olympiamitalisti Herbert Wiedermann.


title: Georges Gandil

text: Georges Louis Gandil (18. toukokuuta 1926 Bruniquel – 24. lokakuuta 1999 Bruniquel) oli ranskalainen meloja. Hän sai vuoden 1948 kesäolympialaisissa Lontoossa pronssia sekä miesten 1 000 että 10 000 metrin kanadalaiskaksikkokilpailuissa.


title: Egidijus Balčiūnas

text: Egidijus Balčiūnas (s. 7. toukokuuta 1975 Marijampolė) on liettualainen meloja. Hän sijoittui miesten 500 metrin kajakkikaksikossa seitsemänneksi vuoden 2004 kesäolympialaisissa Ateenassa ja eteni siinä lisäksi semifinaaliin kesäolympialaisissa 2000 Sydneyssä ja kesäolympialaisissa 2008 Pekingissä.


title: Egidijus Balčiūnas

text: Vuoden 2012 kesäolympialaisissa Lontoossa Balčiūnas jäi 200 metrin kajakkiyksikössä kymmenenneksi.


title: Egidijus Balčiūnas

text: Ratamelonnan maailmanmestaruuskilpailuissa Balčiūnas on voittanut kolmesti kultaa ja saanut lisäksi hopea- ja pronssimitaleja kaksi kumpaakin.


title: Alvydas Duonėla

text: Alvydas Duonėla (s. 27. kesäkuuta 1976 Skuodas) on liettualainen meloja. Hän sijoittui vuoden 2000 kesäolympialaisissa Sydneyssä miesten 500 metrin kajakkiyksikössä seitsemänneksi ja eteni lisäksi semifinaaliin 500 metrin kajakkikaksikossa. Vuoden 2004 kesäolympialaisissa Ateenassa Duonėla eteni 500 metrin kajakkiyksikössä semifinaaliin ja sijoittui 500 metrin kajakkikaksikossa seitsemänneksi.


title: Alvydas Duonėla

text: Vuoden 2008 kesäolympialaisissa Pekingissä Duonėla eteni 500 metrin kajakkikaksikossa semifinaaliin.


title: Alvydas Duonėla

text: Duonėla voitti ratamelonnan maailmanmestaruuskilpailuissa kolmesti kultaa ja sai lisäksi hopea- ja pronssimitaleja kaksi kumpaakin. Kaikki maailmanmestaruuskilpailujen mitalinsa hän sai Egidijus Balčiūnaksen kanssa.


title: Andrew Simpson

text: Andrew Simpson (17. joulukuuta 1976 Chertsey – 9. toukokuuta 2013 San Franciscon lahti, Kalifornia, Yhdysvallat) oli brittiläinen kilpapurjehtija, olympiavoittaja ja maailmanmestari. Hän kilpaili Finnjollassa ja Star-luokassa parinaan useimmiten Iain Percy.


title: Andrew Simpson

text: Simpson voitti Star-luokassa olympiakultaa Pekingissä 2008 ja olympiahopeaa Lontoossa 2012. Lisäksi hän saavutti Finnjolla- ja Star-luokissa neljä MM- ja kolme EM-mitalia.


title: Andrew Simpson

text: Simpson kuoli 36-vuotiaana valmistautuessaan tulevaan kilpailuun. Joukkueen katamaraani kaatui Yhdysvaltain San Franciscon lahdella. Simpson joutui veden alle kymmeneksi minuutiksi, eikä häntä kyetty enää elvyttämään.


title: Ejvind Hansen

text: Ejvind Willy Hansen (28. heinäkuuta 1924 Fodslette – 19. joulukuuta 1996 Odense) oli tanskalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1 000 metrin kajakkikaksikossa. Lisäksi hän sijoittui neljänneksi 10 000 metrin kajakkikaksikossa vuoden 1952 kesäolympialaisissa Helsingissä.


title: Ejvind Hansen

text: Ratamelonnan maailmanmestaruuskilpailuissa Hansen sai yhden hopeamitalin (1950) ja kaksi pronssia (kummatkin 1948).


title: Karolina Naja

text: Karolina Naja (s. 5. helmikuuta 1990 Tychy) on puolalainen meloja ja olympiamitalisti. Hän sai vuoden 2012 kesäolympialaisissa Lontoossa pronssia naisten 500 metrin kajakkikaksikossa. Lisäksi hän sijoittui siellä neljänneksi 500 metrin kajakkinelikossa. Hän sai olympiapronssia kajakkikaksikon 500 metrillä myös Rio de Janeirossa 2016.


title: Karolina Naja

text: Ratamelonnan maailmanmestaruuskilpailuissa Naja on saanut yhden kullan, neljä hopeaa ja viisi pronssia. EM-kilpailuissa hän on saavuttanut neljä kultaa, viisi hopeaa ja yhden pronssin, Euroopan kisoissa yhden pronssin.


title: Lennart Klingström

text: Lennart Klas Valdemar Klingström (18. huhtikuuta 1916 Österåker – 5. heinäkuuta 1994 Danderyd) oli ruotsalainen meloja, olympiavoittaja ja maailmanmestari. Hän kilpaili vuoden 1948 kesäolympialaisissa Lontoossa ja voitti siellä kultamitalin miesten 1 000 metrin kajakkikaksikossa.


title: Lennart Klingström

text: Ratamelonnan maailmanmestaruuskilpailuissa Klingström voitti kolmesti kultaa (1948, 1948, 1950) ja sai lisäksi kerran hopeaa (1950).


title: OGRE

text:
OGRE ("Object-Oriented Graphics Rendering Engine") on kolmiulotteisten tietokonepelien tuotantoon laadittu grafiikkamoottori, joka on kirjoitettu C++ -kielellä. Ogrea levitetään MIT-lisenssin kanssa. Ogre
luo oliopohjaisen yleistyksen alemman tason grafiikkarajapinnoista, joita ovat mm. OpenGL ja DirectX.
Ogre toimii monissa eri käyttöjärjestelmissä kuten Windowissa, MacOS:ssa ja Linuxissa.
Ogre on vain 3D-grafiikan esittämiseen tarkoitettu renderointikone, joka ei oletuksena sisällä näppäimistön käsittelyyn, äänen tuottoon, valikoihin, pelin fysiikkaan tai muuhun vastaavaan liittyviä asioita. Ogren mukana tulee silti suoraan näppäimistön käsittelyyn liittyvä OIS ja grafiikkaan liittyvä Cg. Ogre tukee myös SDL-grafiikkakirjaston käyttöä. Ogreen on saatavilla käyttöliittymälaajennuksia mm. CEGUI. Muutamilla animaatio-ohjelmilla, kuten 3D Max, Maya ja Blender, voi tehdä lisäosan avulla Ogren ymmärtämiä tiedostoja. Ogrelle on saatavilla mm. Python-wrapperit, mutta pääosin Ogren käyttö ohjelmoinnissa vaatii ainakin jonkin verran C++-osaamista. Valmiiksi käännettyjä Ogre-paketteja saa Windowsiin lähinnä Visual C++:lle, mutta MinGW-paketti kannattaa yleensä kääntää itse lähdekoodista. Ogre-paketin mukana tulee kohtalaisen laaja esimerkkivalikoima ja Internet-sivulta on saatavilla seikkaperäisiä ohjelmointiesimerkkejä.


title: OGRE

text: Ogrea tuottava ohjelmointiyhteisö on melko aktiivinen Internetissä. Ogrea apuna käyttäen on tehty muutamia kaupallisia pelejä, joista tunnetuimpia ovat "Ankh", "Torchlight" ja "Garshasp".


title: OGRE

text: Irrlicht on Ogrea vastaava avoin pelintekokirjasto.


title: One After 909

text: One After 909 on brittiläisen The Beatles -yhtyeen kappale. Se on Paul McCartneyn ja John Lennonin varhaisimpia Beatles-sävellyksiä, mutta julkaistiin vasta yhtyeen viimeisellä studioalbumilla "Let It Be".


title: Irrlicht

text: Irrlicht on kolmiulotteisten tietokonepelien teossa apuna käytettävä grafiikkamoottori, joka on kirjoitetu C++:lla. Irrlicht on ilmainen ja toimii virallisesti Windowissa, Mac OS:ssa ja Linuxissa. Irrlichtin "kilpailija" on OGRE.


title: Irrlicht

text: Irrlicht on vapaata ohjelmistoa zlib-lisenssin alaisena.


title: M/S Katarina

text: M/S Katarina (alun perin "M/S Aranda") on merenkulun opetuksen koululaiva, joka on Kymenlaakson ammattikorkeakoulun ja Etelä-Kymenlaakson ammattiopiston käytössä Kotkassa.


title: M/S Katarina

text: Alus rakennettiin Neuvostoliitolle sotakorvauksena luovutetun S/S Arandan tilalle kelirikkoalukseksi ja matkustajalaivaksi Turun saaristoon. Uusi "Aranda" valmistui vuonna 1953 Helsingissä ja se oli huomattavasti suurempi kuin ensimmäinen "Aranda".


title: M/S Katarina

text: Alusta käytettiin avovesiaikana merentutkimusaluksena, ja se kävi vuonna 1957 Huippuvuorilla. Uusi "Aranda" saavutti mainetta tutkimusaluksena. Lopulta se siirrettiin vuonna 1974 päätoimisesti niihin tehtäviin yhteysaluskaluston parannuttua riittävästi. Alus myytiin, kun uusi moderni tutkimusalus Aranda valmistui vuonna 1989. Vuodesta 1989 lähtien alus on toiminut merenkulun opetuksen koululaivana Kotkassa nimellä "M/S Katarina".


title: M/S Katarina

text: Aluksen pituus on 52,8 metriä, leveys 10,5 metriä, uppoama 1 100 tonnia, syväys 4,8 metriä ja se on varustettu 1 320 hv dieselsähkökoneistolla ja yhdellä keulapotkurilla.


title: Kongonmuurahaisrastas

text: Kongonmuurahaisrastas ("Stizorhina fraseri") on rastaiden heimoon kuuluva varpuslintu.


title: Kongonmuurahaisrastas

text: Kongonmuurahaisrastasta tavataan Afrikan länsi- ja keskiosissa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Werner Tawaststjerna

text: Werner Nikolai (Nikolaus) Tawaststjerna (11. maaliskuuta 1848 Jyväskylä – 15. huhtikuuta 1936 Helsinki) oli suomalainen historiantutkija ja opettaja. Hän valmistui filosofian lisensiaatiksi Helsingin yliopistosta 1876.


title: Werner Tawaststjerna

text: Tawaststjerna toimi suomalaisen Normaalilyseon yliopettajana 1877–1902, oli Kouluhallituksen ylitarkastaja 1902–1903, ylijohtajan apulainen 1903–1911. Kuopion läänin kuvernööri hän oli 1911–1913. Hän sai valtioneuvoksen arvon 1905. Hänen poikansa oli professori Ilmari Tawaststjerna ja tyttärensä kansanedustaja Elli Hiidenheimo.


title: Intianjokirastas

text: Intianjokirastas ("Myophonus horsfieldii") on sieppojen heimoon kuuluva varpuslintu.


title: Intianjokirastas

text: Intianjokirastasta tavataan Intiassa. Sen populaation kokoa ei tiedetä, mutta lajia on kuvattu melko yleiseksi ja se on luokiteltu elinvoimaiseksi.


title: Only Teardrops (kappale)

text: Only Teardrops on Emmelie de Forestin esittämä musiikkikappale, jolla hän edusti Tanskaa . Kappale voitti laulukilpailun ja oli Tanskan yleisradioyhtiön kolmas Grand Prix -voitto; edelliset ovat vuosilta 1963 ja 2000. Kappaleen ovat säveltäneet ja sanoittaneet Lise Cabble, Julia Fabrin Jakobsen ja Thomas Stengaard. "Only Teardrops" valittiin Tanskan edustajaksi Melodi Grand Prix -kilpailussa, jonka de Forest voitti 50 prosentilla puhelinäänistä. De Forest voitti Eurovision laulukilpailun 2013. Häntä pidettiin yhtenä kilpailun ennakkosuosikeista.


title: Ilmari Tawaststjerna

text: Werner Ilmari Fredrik Tawaststjerna (21. tammikuuta 1879 Pariisi, Ranska – 18. kesäkuuta 1932 Helsinki) oli Helsingin yliopiston siviilioikeuden professori 1927–1932. Tätä ennen hän toimi erilaisissa oikeusneuvosmiehen tehtävissä Helsingin raastuvanoikeudessa vuosina 1912–1926 ja korkeimman oikeuden apujäsenenä vuonna 1926. Hänestä tuli oikeustieteen tohtori vuonna 1913.


title: Ilmari Tawaststjerna

text: Hänen isänsä oli Werner Nikolai Tawaststjerna ja poikansa Erik Tawaststjerna.


title: I Feed You My Love

text: ”I Feed You My Love” on Margaret Bergerin esittämä musiikkikappale, jolla hän edustaa Norjaa . Kappaleen ovat kirjoittaneet Karin Park ja MachoPsycho, ja sen on tuottanut MachoPsycho. Kappale kilpaili 16. toukokuuta 2013 järjestetyssä toisessa semifinaalissa ja selviytyi jatkoon.


title: Malakanjokirastas

text: Malakanjokirastas ("Myophonus robinsoni") on sieppojen heimoon kuuluva varpuslintu.


title: Malakanjokirastas

text: Malakanjokirastasta tavataan kotoperäisenä Malesiassa. Lajin populaatioksi arvioidaan 3 500–15 000 yksilöä ja se on luokiteltu silmälläpidettäväksi.


title: Malakanjokirastas

text: Malakanjokirastas elää metsissä vuoristojen alaosissa noin 750–1 750 metrin korkeudella, usein puron läheisyydessä.


title: Malakanjokirastas

text: Malakanjokirastas munii 1–2 munaa. Pesiä ja poikasia on löydetty maalis-syyskuussa.


title: Malakanjokirastas

text: Malakanjokirastas käyttää ravinnokseen luultavasti hyönteisiä.


title: Teataja

text: Teataja oli vuonna 1944 perustettu Tukholmassa ilmestynyt virolaisten pakolaisten sanomalehti. Se ilmestyi vuosina 1946–1953 nimellä Eesti Teataja.


title: Teataja

text: Lehti lakkautettiin vuonna 2002.


title: Maloni Bole

text: Maloni Bole (s. 22. marraskuuta 1968 Suva) on fidžiläinen entinen pikajuoksija. Hän kilpaili vuoden 1988 kesäolympialaisissa Soulissa. Siellä hän putosi ensimmäisellä kierroksella sekä miesten 100 metrin juoksussa (jäätyään eränsä seitsemänneksi) että 200 metrin juoksussa (jäätyään eränsä viidenneksi). Hänen henkilökohtaiset ennätysaikansa ovat 100 metrin juoksumatkalla 10,96 (1986) ja 200 metrin matkalla 22,15 (1986).


title: Umanin taistelu

text: Umanin taistelu oli toisessa maailmansodassa Saksan ja Neuvostoliiton joukkojen välinen taistelu Umanin kaupungin lähistöllä itärintamalla heinä-elokuussa 1941. Taistelu alkoi 15. heinäkuuta 1941 ja päättyi saksalaisten voittoon 8. elokuuta. Taistelussa saksalaiset saartoivat Neuvostoliiton 6. ja 12. armeijan vangiten yli 100 000 kaupunkia puolustanutta neuvostosotilasta, mukaan lukien yhtymien komentajia. Saksalaisia avustivat taistelussa Unkarin mekanisoitu armeijakunta ja Romanian 3. armeija. Taistelun jälkeen Saksan 1. panssariryhmä hyökkäsi kohti Kiovaa avustamaan 2. panssariarmeijaa, mikä johti Kiovan taisteluun.


title: Carcharodontosauridae

text: Carcharodontosauridae on liitukaudella elänyt dinosaurusten heimo. Ne kaikki olivat teropodeja ja lihansyöjiä.


title: Carcharodontosauridae

text: Heimon jäsenet elivät 130–80 miljoonaa vuotta sitten Afrikassa, Etelä-Amerikassa, Euroopassa ja Aasiassa. Heimoon kuuluneita sukuja olivat muun muassa "Carcharodontosaurus" ja "Sauroniops".


title: Carcharodontosauridae

text: Heimoon kuuluneet suvut, yläheimot ja tribukset:


title: Georgia Moffett

text: Georgia Elizabeth Moffett (s. 25. joulukuuta 1984) on englantilainen näyttelijä. Hänet tunnetaan parhaiten roolistaan rikoskomisario Samantha Nixonin tyttärenä Abigailina "The Billissä" sekä Tohtorin tyttärenä Jennynä "Doctor Who" -tieteissarjan jaksossa ”Tohtorin tytär”. Moffett on Peter Davisonin (oikealta nimeltään Peter Moffett) (viides Tohtori) ja Sandra Dickinsonin tytär ja näyttelijä David Tennantin (kymmenes Tohtori) puoliso.


title: Hans Wetterström

text: Hans Rolf Wetterström (11. joulukuuta 1923 Nyköping – 17. marraskuuta 1980 Nyköping) oli ruotsalainen meloja, olympiavoittaja ja maailmanmestari. Hän voitti miesten 10 000 metrin kajakkikaksikossa kultaa vuoden 1948 kesäolympialaisissa Lontoossa ja sai siinä hopeamitalin vuoden 1952 kesäolympialaisissa Helsingissä.


title: Hans Wetterström

text: Wetterström sijoittui 10 000 metrin kajakkikaksikossa neljänneksi vuoden 1956 kesäolympialaisissa Melbournessa.


title: Hans Wetterström

text: Ratamelonnan maailmanmestaruuskilpailuissa Wetterström voitti kahdesti kultaa (1948, 1950) ja sai myös kahdesti hopeaa (1950, 1954).


title: Douglas Bennett

text: Douglas Haig Bennett (13. syyskuuta 1918 Saint-Lambert, Quebec – 28. kesäkuuta 2008 Pointe-Claire, Quebec) oli kanadalainen meloja ja olympiamitalisti. Hän sai vuoden 1948 kesäolympialaisissa Lontoossa hopeaa miesten 1 000 metrin kanadalaisyksikössä ajalla 5.53,3 ja sijoittui lisäksi neljänneksi 1 000 metrin kanadalaiskaksikossa. Hän oli moninkertainen Kanadan-mestari, ja hänet äänestettiin vuonna 1947 Montrealin "vuoden urheilijaksi".


title: Douglas Bennett

text: Bennett aloitti urheilu-uransa uimarina ja jääkiekkoilijana. Hän työskenteli myöhemmin Bell Canadalle.


title: George Ahlgren

text: George Lewis Ahlgren (16. elokuuta 1928 San Diego, Kalifornia – 30. joulukuuta 1951 Arizona) oli yhdysvaltalainen soutaja ja olympiavoittaja. Hän oli mukana voittamassa kultaa miesten kahdeksikossa vuoden 1948 kesäolympialaisissa Lontoossa.


title: George Ahlgren

text: Ahlgren opiskeli Kalifornian yliopistossa, Berkeleyssa. Hän liittyi Yhdysvaltain ilmavoimien palvelukseen, mutta kuoli pian tämän jälkeen lentoturmassa.


title: Romolo Catasta

text: Romolo Catasta (s. 26. maaliskuuta 1923 Wien, Itävalta) on italialainen entinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssimitalin miesten yksikössä ajalla 7.51,4.


title: Sinijokirastas

text: Sinijokirastas ("Myophonus caeruleus") on sieppojen heimoon kuuluva varpuslintu.


title: Sinijokirastas

text: Sinijokirastasta tavataan Keski-Aasian eteläosista Intian pohjoisosien kautta Kiinaan ja Kaakkois-Aasiaan. Laji on luokiteltu elinvoimaiseksi.


title: Karl Lindholm

text: Karl Henrik (Kalle) Lindholm (19. tammikuuta 1843 Myrskylä – 18. joulukuuta 1901 Helsinki) oli suomalainen toimittaja, valtiopäivämies ja riistanhoidon kehittäjä.


title: Karl Lindholm

text: Lindholmin vanhemmat olivat kappalainen Karl Adolf Lindholm ja Johanna Gustafva Stenius. Hän valmistui filosofian kandidaatiksi 1869, työskenteli 1870-1888 Helsingfors Dagbladin toimituksessa ja sen jälkeen Helsingin kaupungin liikennekonttorin kamreerina. Lindholm oli innokas metsästäjä, joka toimi Suomen Metsästysyhdistyksen puheenjohtajana 1886-1899 ja harjoitti ensimmäisten joukossa Suomessa järjestelmällistä riistanhoitoa. Sitä koskevan kirjan "Jaktvården i Finland" hän julkaisi 1893. Sipoon Metsästysyhdistyksen puheenjohtajana vuodesta 1887 toiminut Lindholm kirjoitti myös toisen, kaksiosaisen metsästyksestä kertovan teoksen "Sibbo jakten I-II" (1890-1898).


title: Karl Lindholm

text: Lindholm valittiin porvarissäädyn edustajaksi valtiopäiville 1882. Hänen puolisonsa vuodesta 1872 oli Alma Sofia Åberg (k. 1906).


title: Srilankanjokirastas

text: Srilankanjokirastas ("Myophonus blighi") on sieppojen heimoon kuuluva varpuslintu.


title: Srilankanjokirastas

text: Srilankanjokirastasta tavataan kotoperäisenä Sri Lankan keskiosissa. Sen populaatioksi arvioidaan 1 000–2 500 yksilöä. Laji on luokiteltu erittäin uhanalaiseksi ja sen elinympäristöt ovat vähenemässä.


title: Srilankanjokirastas

text: Srilankanjokirastas elää tiheissä vuoristometsissä 900 metrin yläpuolella, usein puron lähettyvillä.


title: Televisiovakuutus

text: Televisiovakuutus on erikoisvakuutuslaji, jollainen Suomessa on ollut markkinoilla televisiotoiminnan alkuaikoina. Se korvasi palovahingot ja esimerkiksi television kaatumisesta, laitteen kuumenemisesta ja kuvaputken räjähtämisestä aiheutuneet vahingot. Televisiovakuutuksia oli vuoden 1963 lopussa otettu 145 611 kappaletta. Korvauksia kyseisenä vuonna maksettiin 1,9 miljoonaa markkaa.


title: Televisiovakuutus

text: Vakuutusyhtiö Turva otti vakuutuslajin valikoimiinsa vuonna 1960 joiksikin vuosiksi. Televisiovakuutuksia myönnettiin Suomessa vuoteen 1968 saakka.


title: Televisiovakuutus

text: Eräät suomalaiset vakuutusyhtiöt ryhtyivät myöntämään televisiovastaanottimille omia kohdevakuutuksia 1950-luvun lopulla. Vakuutusehtoina käytettiin ehtoja, jotka perustuivat konevakuutusehtoihin, sekä malleja, jotka perustuivat Pohjoismaissa, erityisesti Norjassa, käytössä olleisiin all risk -tyyppisiin ehtoihin.


title: Televisiovakuutus

text: Vahinkovakuutusyhdistyksen siviilipalovakuutusjaosto teki vuonna 1961 ehdotuksen tariffiksi ja ehdoiksi, joka hyväksyttiin marraskuussa 1961. Koska kaikki vahinkovakuutusyhdistyksen jäsenyhtiöt eivät noudattaneet tariffia, vakuutuskäytäntö muodostui kirjavaksi alusta alkaen.


title: Televisiovakuutus

text: Koska televisiovakuutus osoittautui monella tavalla ongelmalliseksi sekä vakuutuksenottajille että vakuutusyhtiöille, yhtiöt lopettivat uusien vakuutusten myöntämisen vuonna 1968 ja irtaantuivat entisistä vakuutusehtojen sallimalla tavalla.


title: Terho

text: Terho tarkoittaa seuraavia:


title: André Moccand

text: André Moccand (s. 25. tammikuuta 1931) on sveitsiläinen entinen soutaja.


title: André Moccand

text: Moccand kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten perämiehellisessä nelikossa.


title: Kristoffer Lepsøe

text: Kristoffer Lepsøe (15. maaliskuuta 1922 Fana – 26. maaliskuuta 2006 Hagali) oli norjalainen soutaja ja olympiamitalisti. Hän oli mukana saamassa miesten kahdeksikossa pronssia vuoden 1948 kesäolympialaisissa Lontoossa.


title: Kristoffer Lepsøe

text: Lepsøe myös osallistui vuoden 1952 kesäolympialaisissa perämiehettömään nelikkoon.


title: Alfred Mellows

text: Alfred Paul Mellows (8. kesäkuuta 1922 Croydon – 11. heinäkuuta 1997 Addlestone) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa.


title: Griffins RFC Kotka

text: Griffins RFC on kotkalainen rugby union -seura, joka perustettiin vuonna 2011. Joukkue pelasi rugbyn 1-divisioonassa. Kotipelinsä joukkue pelasi Puistolan urheilukentällä. Seura on lopettanut toimintansa, eikä osallistunut enää kaudelle 2014.


title: Griffins RFC Kotka

text: Griffins RFC osallistui ensimmäistä kertaa rugbyn 1-divisioonaan kaudella 2012. Griffins RFC jäi etelälohkon viidenneksi. Kaudella 2013 Griffins RFC otti seuran historian ensimmäisen voiton, kun he voittivat Hämeenlinnan Linna Rugbyn luvuin 12–10.


title: Børge Raahauge Nielsen

text: Børge Daniel Raahauge Nielsen (26. maaliskuuta 1920 Køge – 5. lokakuuta 2010 Odense) oli tanskalainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa pronssia miesten perämiehellisessä nelikossa.


title: Alberto Radi

text: Alberto Radi (10. joulukuuta 1919 Trieste – 13. heinäkuuta 1989) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä hopeaa miesten perämiehellisessä kaksikossa.


title: Aldo Tarlao

text: Aldo Tarlao (s. 26. maaliskuuta 1924 Grado) on italialainen entinen soutaja ja olympiamitalisti. Hän sai vuoden 1948 kesäolympialaisissa Lontoossa hopeaa miesten perämiehellisessä kaksikossa. Hän kilpaili myös vuoden 1952 kesäolympialaisissa Helsingissä ja jäi siellä neljänneksi perämiehellisessä kaksikossa.


title: Francesco Faggi

text: Francesco Faggi (s. 8. maaliskuuta 1926 Perledo) on italialainen entinen soutaja ja olympiavoittaja. Hän kuului kultaa miesten perämiehettömässä nelikossa voittaneeseen joukkueeseen vuoden 1948 kesäolympialaisissa Lontoossa. Hän osallistui myös vuoden 1952 kesäolympialaisiin Helsingissä ja oli mukana voittamassa Euroopan-mestaruuksia.


title: Christopher Barton

text: Christopher Bertram Ronald "Chris" Barton (21. marraskuuta 1927 Celbridge, Irlanti – 18. elokuuta 2013 Christchurch, Uusi-Seelanti) oli brittiläinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten kahdeksikossa. Myös Bartonin isä, nykyaikainen viisiottelija Derick Barton, oli olympiaurheilija.


title: Christopher Barton

text: Barton kuoli Uuden-Seelannin Christchurchissa 18. elokuuta 2013, 85-vuotiaana.


title: Carl-Ebbe Andersen

text: Carl-Ebbe Andersen (19. tammikuuta 1929 Roskilde – 14. kesäkuuta 2009 Roskilde) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa.


title: Tage Henriksen

text: Tage Henriksen (8. huhtikuuta 1925 Roskilde – 13. toukokuuta 2016) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti kultaa perämiehellisessä kaksikossa.


title: Finn Pedersen

text: Finn Pedersen (30. heinäkuuta 1925 Roskilde – 14. tammikuuta 2012) oli tanskalainen soutaja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten perämiehellisessä kaksikossa. Hän osallistui myös vuoden 1956 kesäolympialaisiin Melbournessa, jossa hän putosi perämiehettömässä kaksikossa semifinaalissa.


title: Erich Schriever

text: Erich Schriever (s. 6. elokuuta 1924) on sveitsiläinen entinen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja oli siellä mukana saamassa hopeaa miesten perämiehellisessä nelikossa.


title: Tarlochan Singh

text: Tarlochan (myös "Trilochan") Singh Bawa (12. helmikuuta 1923 Lahore – 24. huhtikuuta 2008 Ambala) oli intialainen maahockeypelaaja ja olympiavoittaja. Hän kilpaili vuoden 1948 kesäolympialaisissa Lontoossa ja kuului siellä lajissa kultaa voittaneeseen joukkueeseen. Hän työskenteli poliisimiehenä, kunnes jäi eläkkeelle vuonna 1981.


title: Bruno Boni

text: Bruno Boni (13. toukokuuta 1915 Cremona – 30. maaliskuuta 2003 Cremona) oli italialainen soutaja ja olympiamitalisti. Hän kilpaili vuoden 1948 kesäolympialaisissa Lontoossa ja sai siellä pronssia miesten perämiehettömässä kaksikossa.


title: František Čapek

text: František Čapek (24. lokakuuta 1914 Branice – 31. tammikuuta 2008 Praha) oli tšekkoslovakialainen meloja ja olympiavoittaja. Hän kilpaili vuoden 1948 kesäolympialaisissa Lontoossa ja voitti siellä kultaa miesten 10 000 metrin kanadalaisyksikössä. Lisäksi hän voitti seitsemän kansallista mestaruutta ja sai hopeamitalin ratamelonnan maailmanmestaruuskilpailuissa vuonna 1954.


title: František Čapek (ampuja)

text: František Čapek (12. marraskuuta 1914 Jasenná – 17. kesäkuuta 1988 Hradec Králové) oli tšekkoslovakialainen ampuja. Hän sijoittui miesten trapissa neljänneksi vuoden 1952 kesäolympialaisissa Helsingissä ja kuudenneksi Melbournen kesäolympialaisissa 1956.


title: Avaz Twist Tower

text: Avaz Twist Tower on vuonna 2008 rakennettu pilvenpiirtäjä Sarajevossa. Torni on 150 metriä korkea ja siinä on 39 kerrosta. Ylimmässä kerroksessa on yleisölle avoin maksullinen näköalatasanne.


title: Pang Panpan

text: Pang Panpan (, pinyin: "Páng Pànpàn"; s. 7. kesäkuuta 1988) on kiinalainen entinen telinevoimistelija. Hän kuului lajin maailmanmestaruuden vuonna 2006 voittaneeseen Kiinan naisten joukkueeseen. Lisäksi hän voitti samana vuonna Aasian kisoissa joukkueen kanssa kultaa ja yksilökilpailijana hopeaa permannolla. Loukkaantumiset estivät Pangia pääsemästä kilpailemaan vuoden 2008 kesäolympialaisissa.


title: Wolfgang Güldenpfennig

text: Wolfgang Güldenpfennig (s. 20. joulukuuta 1951 Magdeburg) on Itä-Saksaa edustanut entinen soutaja ja olympiavoittaja. Hän voitti vuoden 1976 kesäolympialaisissa Montrealissa kultaa miesten pariaironelikossa ja sai lisäksi pronssimitalin yksikössä vuoden 1972 kesäolympialaisissa Münchenissä.


title: Bernd Baumgart

text: Bernd Baumgart (s. 3. heinäkuuta 1955 Lutherstadt Wittenberg) on Itä-Saksaa edustanut entinen soutaja ja olympiavoittaja. Hän kilpaili vuoden 1976 kesäolympialaisissa Montrealissa ja oli siellä mukana voittamassa kultaa miesten kahdeksikossa.


title: Gottfried Döhn

text: Gottfried Döhn (s. 10. kesäkuuta 1951 Dresden) on Itä-Saksaa edustanut entinen soutaja ja kaksinkertainen olympiavoittaja.


title: Gottfried Döhn

text: Vuoden 1976 kesäolympialaisissa Montrealissa Döhn oli mukana voittamassa kultaa miesten kahdeksikossa. Kesäolympialaisissa 1980 Moskovassa hän kuului kultaa perämiehellisessä nelikossa voittaneeseen joukkueeseen.


title: Hans Hansson

text: Hans Hansson (myös Hannu Hannunpoika, s. ? – k. 1667) oli suomalainen maanmittari ja kartografi.


title: Hans Hansson

text: Hänet nimitettiin 1640- ja 1650-lukujen vaihteessa Turun ja Porin läänin vakinaiseksi maanmittariksi. Hansson aloitti tehtävässä mahdollisesti jo vuonna 1645, ensimmäisen Suomessa toimineen maanmittarin Olof Gangiuksen palattua Ruotsiin kahta vuotta aiemmin. Hanssonin tehtäviin kuului muun muassa koko läänin alueen kartoittaminen kihlakunnittain.


title: Hans Hansson

text: Hansson oli yksi ensimmäisiä Suomessa toimineita kartografeja. Hän oli erittäin tuottelias kartoittaja, Hanssonin laatimia karttoja tunnetaan lähes 200. Niistä suurin osa on Turun ja Porin läänin sekä Ahvenanmaan alueelta, mutta hän piirsi karttoja aina Pohjanmaata myöten. Hansson laati maakirjakarttojen lisäksi myös kaupunkikarttoja ja useiden suomalaisten paikkakuntien vanhimmat säilyneet kartat ovat juuri hänen tekemiään. Hansson on laatinut muun muassa Helsingin (1645), Rauman (1650) sekä Porin (1663) ensimmäiset kaupunkikartat. Ne olivat kuitenkin luonnosmaisia, eivätkä perustuneet tarkkoihin mittauksiin. Vuonna 1649 Hansson teki kaupunkimittuksen, jonka pohjalta suunniteltiin Uudenkaupungin ensimmäinen ruutukaava ja 1652 hän oli mukana laatimassa Pietari Brahen toimeksiannosta Turun uutta asemakaavaa. Hanssonin suunnitelmien mukaan Turkuun valmistui muun muassa ns. Uusitori eli nykyinen Kauppatori.


title: Hans Hansson

text: Hansson toimi myös raatimiehenä Helsingissä.


title: Zdeněk Pecka

text: Zdeněk Pecka (s. 6. helmikuuta 1954 Litoměřice) on Tšekkoslovakiaa edustanut entinen soutaja ja kaksinkertainen olympiamitalisti. Hän sai vuoden 1976 kesäolympialaisissa Montrealissa pronssia miesten pariaironelikossa, ja vuoden 1980 kesäolympialaisissa Moskovassa hän sai toisen pronssimitalin pariairokaksikossa.


title: Hannu Hannunpoika

text: Hannu Hannunpoika on seuraavien henkilöiden nimi:


title: Jean Boudehen

text: Jean Pierre Boudehen (11. tammikuuta 1939 Petit-Couronne – 4. syyskuuta 1982 Vallon-Pont-d'Arc) oli ranskalainen meloja ja olympiamitalisti. Hän sai vuoden 1964 kesäolympialaisissa Tokiossa hopeaa miesten 1 000 metrin kanadalaiskaksikossa. Hän myös eteni semifinaaliin 1 000 metrin kajakkinelikossa vuoden 1968 kesäolympialaisissa Méxicossa.


title: Jakob Martin Strid

text: Jakob Martin Strid (s. 1972) on tanskalainen sarjakuvantekijä, jonka tunnetuin sarja on Politiken-lehdessä julkaistu "Strid".


title: Jakob Martin Strid

text: Ennen julkista menestystä hän piirsi vasemmistolaiseen, Socialisten-lehdteen. Hän käsitteli piirroksissa satiirin muodossa lähinnä poliittisia tapahtumia. Stridin vasemmistolaisuudesta huolimatta kohteiksi joutuivat kaikki julkisuudessa olevat henkilöt. Sarjassa "Strid" hän alter egonsa suojassa piirtää, kutsuu vieraita ja ajautuu kaikenlaisiin juonenkäänteisiin.


title: Jakob Martin Strid

text: Kun "Strid"-sarjaa julkaistiin Politikenissa, se herätti runsaasti keskustelua, sillä hän suhtautui myönteisesti Rote Armee Fraktioniin.


title: Jakob Martin Strid

text: Hän on julkaissut myös lastenkirjoja, joista "Mustafas kiosk" (1999) on Tanskassa hyvin suosittu mutta nostattanut Ruotsissa rasismisyytöksiä. Se on lorukirja, joka kertoo kööpenhaminalaisesta Nørrebron kaupunginosasta ja siellä kioskia pitävästä Mustaasta. Mustafa kertoo lapsille huikeita tarinoita.


title: Sumatranjokirastas

text: Sumatranjokirastas ("Myophonus melanurus") on sieppojen heimoon kuuluva varpuslintu.


title: Sumatranjokirastas

text: Sumatranjokirastasta tavataan kotoperäisenä Indonesiassa. Populaation kokoa ei tiedetä, mutta lajia on kuvattu yleiseksi ja se on luokiteltu elinvoimaiseksi.


title: Sundanjokirastas

text: Sundanjokirastas ("Myophonus glaucinus") on sieppojen heimoon kuuluva varpuslintu.


title: Sundanjokirastas

text: Sundanjokirastasta tavataan kotoperäisenä Indonesiassa, Jaavan ja Balin saarilla. Populaation kokoa ei tiedetä, mutta lajia on kuvattu yleiseksi ja se on luokiteltu elinvoimaiseksi.


title: Sundanjokirastas

text: Sundanjokirastas elää metsissä 800–2 400 metrin korkeudessa.


title: Fermat’n pisteet

text: Fermat’n pisteet liittyvät geometriassa kolmioihin ja sen vanhin esitys liittyy Pierre de Fermat’n kirjeeseen ystävälleen Evangelista Torricellille. Siinä esitetty probleema, jota voidaan kutsua Fermat-Steiner-probleemaksi , kertoi kolmesta kylästä, joista tuli suunnitella suorat tiet niiden keskellä olevaan risteykseen siten, että maanteiden yhteispituus olisi mahdollisimman lyhyt. Kun kylät sijoitetaan kolmion kärkiin, sijaitsee janojen risteys pisteessä, jota kutsutaan Fermat’n pisteeksi (tarkemmin: ensimmäinen Fermat’n piste). Koska Torricelli ratkaisi probleeman, kutsutaan pistettä myös Torricellin pisteeksi, mutta toisinaan myös ensimmäiseksi isogooniseksi pisteeksi tai Steinerin pisteeksi. Piirroksissa pistettä merkitään usein X tai F, ja se on luetteloitu "Kimberlingin merkillisten pisteiden luettelossa" tunnuksella formula_1.


title: Fermat’n pisteet

text: Fermat’n piste löytyy muillakin tavoilla. Kun kolmion sivuille piirretään tasasivuiset kolmiot siten, että niiden sivut yhtyvät alkuperäisen kolmion kanssa. Tilanne on rakenteeltaan samanlainen konstruktio, jota Napoleonin lause käsittelee. Kun kolmion kärjet yhdistetään janoilla vastaisen sivun tasasivuisen kolmion vapaaseen kärkeen, leikkaavat janat Fermat’n pisteessä. Fermat’n piste syntyy myös tasasivuisia kolmioita ympäröivien ympyröiden leikatessa toisensa.


title: Fermat’n pisteet

text: Fermat’n piste sijaitsee kohdassa, missä tieverkon etäisyyksien summa saa pienimmän arvonsa: formula_2. Tarkasteltaessa tilannetta Napoleonin lauseen konstruktiossa, on tieverkon pituus sama kuin janat formula_3, jotka siis ovat yhtä pitkät. Jos kolmion kaikki kulmat ovat alle 120° niin janat, jotka yhdistävät kolmion kärjet Fermat’n pisteeseen F, muodostavat keskenään 120° kulmat. Tällaista ominaisuutta kutsutaan isogoniseksi.


title: Fermat’n pisteet

text: Fermat’n piste voidaan löytää fysikaalisesti kokeilemalla. Tällöin porataan kolmion kärkiin pienet reiät, johon pujotetaan punnuksiin sidotut langat. Lankojen päät yhdistetään solmulla ja punnusten annetaan riippua samalla, kun kolmiota liikutellaan varovasti. Solmu hakeutuu asemaan, jossa lankojen suuntaiset vinot voimat lopulta kumoavat toisensa, mikä sijaitsee Fermat’n pisteessä.


title: Fermat’n pisteet

text: Jos kolmion sivun pituudet ovat a, b ja c, ja kolmion kärkien etäisyydet Fermat’n pisteestä x, y ja z, on olemassa toinen tasasivuinen kolmio, jonka sivun pituus on x + y + z, ja sen sisällä piste P siten, että etäisyydet tasasivuisen kolmion kärkiin ovat a, b ja c.


title: Fermat’n pisteet

text:
Pisteen trilineaariset koordinaatit ovat
ja sen barysentriset koordinaatit ovat (A = kolmion ala)


title: Fermat’n pisteet

text: Toinen Fermat’n piste (merkitään usein X', F tai formula_6) syntyy samalla tavalla kuin ensimmäinenkin piste, mutta sillä erolla, että tasasivuiset kolmiot on käännetty kolmion päälle. Nyt kolmion kärjen ja sen vastaisen sivun tasasivuisen kolmion vapaan kärjen välisen janan jatkeet leikkaavat toisensa yhteisessä pisteessä. Pistettä kutsutaan myös nimellä toinen isogoninen piste.


title: Fermat’n pisteet

text:
Piste F löytyy myös ympyröillä. Konstruktion jokaisen tasasivuisen kolmion ympäri piirretään ympyrät, jotka sitten leikkaavat toisessa Fermat’n pisteessä. Pisteellä F on vielä eräs erikoisominaisuus. Jos yksi kulma, esimerkiksi C, on alle 60°, ja kaksi muuta kulmaa A ja B ovat yli 60°, on lausekkeella formula_7 arvo minimissään. Jos kulmaehdot eivät täyty, on minimilauseke pienin jonkin muun kulman suhteen.
Pisteen trilineaariset koordinaatit ovat
ja sen barysentriset koordinaatit ovat (A = kolmion ala)
Pierre de Fermat (1601–1665) kävi kirjeenvaihtoa Evangelista Torricellin (1608–1647) kanssa ja haastoi hänet keksimään ratkaisun ongelmaan, jossa kolme kylää tuli yhdistää kolmella tiellä siten, että ne yhtyvät samassa pisteessä ja että teiden yhteispituus olisi pienin mahdollinen. Koska Torricelli ratkaisi ongelman vuonna 1640 (Viviani julkaisi sen vuonna 1659), kutsutaan toisinaan tuota pistettä Torricellin pisteeksi. Fermat’n ongelma rajoittui kolmioon, jonka kaikki kulmat olivat alle 120°, vaikka ongelma toimii muillekin kulmille. Heinen todisti lauseen täydellisesti vuonna 1834.


title: Fermat’n pisteet

text: Ensimmäinen Fermat’n piste on ensimmäinen "merkillinen piste", joka löydettiin antiikin aikojen jälkeen. Tämä on poikkeuksellisen pitkä aika, koska nykyään niitä tiedetään olevan yli 5 000.


title: Israel HaYom

text: Israel HaYom (, "Israel tänään") on israelilainen hepreankielinen, tabloid-kokoinen päivittäinen ilmaisjakelulehti, joka aloitti ilmestymisensä 30. heinäkuuta 2007. Se on tällä hetkellä maan luetuin sanomalehti 39.3%:n markkinaosuudellaan.


title: Israel HaYom

text: Israel HaYomia pidetään oikeistokonservatiivisena, ja se suhtautuu positiivisesti Benjamin Netanjahuun ja hänen Likud-puolueeseen.


title: Israel HaYom

text: Lehden omistaa yhdysvaltalainen liikemies Sheldon Adelson. Sen päätoimittaja on Amos Regev.


title: Välisijayhdiste

text: Välisijayhdiste on kemiallinen yhdiste, jossa pienikokoinen epämetalliatomi on siirtymämetallin metallihilassa sijaitsevissa aukoissa, joita kutsutaan välisijoiksi. Tyypillisesti riittävän pieni epämetalliatomeja, jotka muodostavat siirtymämetallien kanssa välisijayhdisteitä ovat vety, boori, hiili ja typpi. Toisinaan myös eräitä hapen, piin ja rikin siirtymämetalliyhdisteitä pidetään välisijayhdisteinä. Välisijayhdisteiden koostumus on usein epästoikiometrinen ja vaihtelee, joten niitä voidaan pitää kiinteinä seoksina pikemminkin kuin varsinaisina yhdisteinä.


title: Välisijayhdiste

text: Välisijayhdisteillä on sekä metallimaista että ionisidoksellisen yhdisteen luonnetta. Ioniyhdisteille tyypillisiä ominaisuuksia ovat kovuus, korkea sulamispiste ja hauraus. Metallimaisia ominaisuuksia puolestaan ovat niille tyypillinen kiilto ja hyvä sähkönjohtokyky. Välisijayhdisteiden sähkönjohtokyky voi olla jopa parempi kuin puhtaan metallin. Välisijahydrideillä on sovelluksia vedyn varastoinnissa. Välisijakarbidit ja -nitridit ovat kovia ja kuumuutta kestäviä materiaaleja, joten niitä käytetään hionta- ja leikkausaineina ja kuumuudenkestävyyttä sekä kemiallista inerttiyttä vaativissa sovelluksissa.


title: Mihály Hesz

text: Mihály Hesz ("Hess"; s. 15. joulukuuta 1943 Nógrád) on unkarilainen entinen meloja, olympiavoittaja ja maailmanmestari. Hän voitti miesten 1 000 metrin kajakkiyksikössä kultaa vuoden 1968 kesäolympialaisissa Méxicossa ja sai siinä lisäksi hopeaa kesäolympialaisissa 1964 Tokiossa. Hän myös voitti ratamelonnan maailmanmestaruuskilpailuissa kahdesti kultaa (1966, 1971), kerran hopeaa (1966) ja kolmesti pronssia (1963, 1970, 1971).


title: Mihály Hesz

text: Hesz avioitui uimari Andrea Gyarmatin kanssa, mutta avioliitto päättyi eroon. Hesz lähti vuonna 1980 Länsi-Saksaan, jossa hän toimi hammaslääkärinä ja otti käyttöön saksalaistetun sukunimen Hess.


title: Rolf Peterson

text: Rolf Ingvar Peterson (s. 11. toukokuuta 1944 Halmstad) on ruotsalainen entinen meloja, olympiavoittaja ja maailmanmestari. Hän voitti vuoden 1964 kesäolympialaisissa Tokiossa kultaa miesten 1 000 metrin kajakkiyksikössä ja sijoittui lisäksi viidenneksi 1 000 metrin kajakkinelikossa. Kesäolympialaisissa 1968 Méxicossa Peterson jäi 1 000 metrin kajakkiyksikössä viidenneksi, ja kesäolympialaisissa 1972 Münchenissä hän sai siinä hopeaa.


title: Rolf Peterson

text: Peterson voitti ratamelonnan maailmanmestaruuskilpailuissa kahdesti kultaa (1970, 1971) ja sai lisäksi kerran hopeaa (1970). Hän on myös kymmenkertainen Ruotsin-mestari. Hänelle myönnettiin vuonna 1964 Svenska Dagbladetin kultamitali.


title: Chacko Thottumarickal

text: Chacko Thottumarickal SVD (s. 7. tammikuuta 1949) on intialainen roomalaiskatolinen piispa. Hän sai pappisvihkimyksensä 11. toukokuuta 1979, ja hänet nimitettiin uuden Jhabuan hiippakunnan johtoon 25. maaliskuuta 2002. Piispaksi konsekroinnin suoritti 7. kesäkuuta George Marian Anathil, jota avustivat Paschal Topno ja Raphael Cheenath.


title: Chacko Thottumarickal

text: 24. lokakuuta 2008 Thottumarickal sai uuden nimityksen Indoren piispaksi, jonka virkaan hänet asetettiin 7. joulukuuta.


title: Salvador Piñeiro García-Calderón

text: Salvador Piñeiro García-Calderón (s. 27. tammikuuta 1949 Lima) on perulainen roomalaiskatolinen arkkipiispa. Hänet vihittiin papiksi Liman arkkihiippakuntaan 6. toukokuuta 1973 ja nimitettiin Perun sotilaspiispaksi 21. heinäkuuta 2001. Piispaksi vihkiminen seurasi 2. syyskuuta. Pääkonsekraattorina toimi Juan Luis Cipriani Thorne, jota avustivat Rino Passigato ja Juan Luis Martin Buisson.


title: Salvador Piñeiro García-Calderón

text: Piñeiro García-Calderón toimi vuodesta 2003 myös Lurínin vihkipiispana, kunnes erosi mahdollisesti vuonna 2006. 6. elokuuta 2011 hän sai nimityksen Ayacucho o Huamangan arkkipiispaksi. Sotilasordinariaatin johdosta hän erosi 30. lokakuuta 2012.


title: Cembrit

text: Cembrit Oy on yksi maailman suurimmista kuitusementtisten tasolevyjen valmistajista, markkinoijista ja kehittäjistä. Suomalainen Cembrit Oy on tanskalaisen Cembritin tytäryhtiö ja kuuluu siten FLSmidth & Co. A/S –yritysryhmään. Cembrit Oy:n liikevaihto oli vuonna 2011 noin 35 M€ ja henkilökuntaa noin 200. Cembritin tuotannosta noin 70 % menee vientiin. Viennin pääasiallisia kohteita ovat Pohjoismaat, Iso-Britannia, Benelux-maat, Baltian maat, Venäjä, Ranska, Yhdysvallat, Saksa, Italia, Puola ja Tšekki.


title: Cembrit

text: Cembritin valmistamat levyt soveltuvat sekä uudis- että saneerausrakentamiseen. Levyjen pääasiallisena raaka-aineena käytetään sementtiä (50–70 %), selluloosaa (n. 5–15 %) ja erilaisia mineraalisia täyteaineita (n. 20–40 %). Levyt eivät sisällä asbestia eivätkä kvartsia. Levyjen käyttökohteena ovat muun muassa julkisivut, väliseinät, märkätilat, sokkelit ja parvekekaiteet. Lisäksi Cembrit Oy myy aaltoprofiilisia katelevyjä.


title: Cembrit

text: Itävaltalainen Ludvig Hatscheck patentoi kehittämänsä asbestipitoisten kuitusementtilevyjen Hatscheck-valmistusmenetelmän vuonna 1900. Asbestia sisältävät levyt olivat kaikkiin muihin tunnettuihin levyihin verrattuina ylivoimaisina muun muassa palamattomuutensa ansiosta. Tuote nimettiin Eterniitiksi latinankielisen ikuisuutta tarkoittavan sanan mukaan. 1917 Suomen Mineraali Oy osti Paakkilan kaivosalueen ja aloitti siellä asbestin louhinnan ja rikastuttamisen. 1922 tehtaalla tehtiin ensimmäiset koeajot eterniittilevyillä.


title: Cembrit

text: 1930 Suomen Mineraalin oma tehdas valmistui ja tuotanto muutti Helsingin Tapanilaan. Tapanilan tehtaassa valmistettiin sileitä seinä- ja kattolevyjä sekä asbestipahvia. Vuonna 1955 Lohjan maalaiskunta tarjosi Suomen Mineraalille 15 hehtaarin tonttia vuokralle Tapanilan tehtaan tuotantotilojen jäätyä liian pieniksi ja tuotanto aloitettiin Muijalassa tammikuussa 1959. Asbestipitoinen sementtilevy sai nimityksen mineriitti. Saman vuoden marraskuussa Paraisten Kalkkivuori Osakeyhtiö osti Muijalan ”mineriittitehtaat” Suomen Mineraalilta.


title: Cembrit

text: Kysynnän kasvaessa Muijalan tehdasta laajennettiin vuosina 1959-1961 uudella konelinjalla, ruokalalla, raaka-aine- ja tuotevarastoilla, konttorilla sekä värjäyskoneella. Luja-levyn tavaramerkki rekisteröitiin joulukuussa 1966. Nimi viittasi levyn lujuuteen, mutta myös tehtaan sijainnin kaksikieliseen nimipariin Lojo – Lohja. Sijaintikuntana oli tarkkaan ottaen ennen vuoden 1997 kuntaliitosta Lohjan kunta (vuoteen 1977 nimeltään Lohjan maalaiskunta).


title: Cembrit

text: Paraisten Kalkkivuori Osakeyhtiö – Pargas Kalkbergs Aktiebolag muutti nimensä lyhyempään muotoon Paraisten Kalkki Oy – Pargas Kalk Ab elokuussa 1969. Paraisten Kalkki Oyn markkinointitunnukseksi otettiin vuonna 1971 Partek, joka oli lyhennys sanoista Paraisten tekniikka. Nimi Partek rekisteröitiin virallisesti 1. tammikuuta 1979.


title: Cembrit

text: 1979 Muijalan tehtaalla otettiin ensimmäisinä maailmassa käyttöön uusi Flow-On-valmistusmenetelmä vanhan Hatschek-menetelmän tilalle. Tuotantomenetelmä oli aikaisemmin ollut käytössä lähinnä paperiteollisuudessa. Uusi Flow-On-teknologia mahdollisti entistä nopeamman reagoinnin asiakkaan tarpeisiin lyhentäen vaihtoaikoja ja lisäten joustavuutta. Samalla asbestin käyttö sileissä levyissä lopetettiin, ja tilalle otettiin ympäristöystävällinen sellukuitu. Vuonna 1988 asbestin käytöstä luovuttiin myös aaltolevyissä, eikä sitä käytetty enää yhdenkään tuotteen valmistuksessa. Asbestin kysynnän hiivuttua Tapanilan tehtaan tuotanto lopetettiin kokonaan.


title: Cembrit

text: Vuonna 1992 tanskalainen Dansk Eternit Holding A/S osti Muijalan ”mineriittitehtaan” Partekilta. Yhtiön nimeksi tuli Oy Minerit Ab. Tehtaalla valmiiksi vedeneristetyn Kaakeliluja-märkätilalevy lanseerattiin vuonna 1995. Levyllä ennakoitiin Ympäristöministeriön rakennusmääräysten tiukentumista rakenteiden kosteussuojauksessa (1.1.1999 SRMK C2). Vuosina 2003 ja 2004 lanseerattiin uudet läpivärjätyt julkisivulevyt, joissa väripigmentti oli sekoitettu suoraan sementtimassaan ja uusi tuulensuojalevy.


title: Cembrit

text: Lopulta vuonna 2008 Oy Minerit Ab:n nimi muuttui Cembrit Oy:ksi samalla kun Dansk Eternit Holding A/S muuttui Cembrit Holding A/S:ksi.


title: Cembrit

text: Cembritin tuotteet ovat kuitusementistä valmistettuja asbestittomia ja kvartsittomia levyjä. Levyjen ominaisuudet vaihtelevat käyttötarkoituksen mukaan.


title: John McAreavey

text: John McAreavey (s. 2. helmikuuta 1949 Banbridge) on irlantilainen roomalaiskatolinen piispa. Hänet vihittiin papiksi Dromoren hiippakuntaan 10. kesäkuuta 1973 ja nimitettiin hiippakunnan johtoon 4. kesäkuuta 1999. Piispaksi konsekroinnin suoritti 19. syyskuuta Seán Baptist Brady, jota avustivat John Magee ja Francis Gerard Brooks.


title: František Rábek

text: František Rábek (s. 17. helmikuuta 1949 Močenok) on slovakialainen roomalaiskatolinen piispa. Hänet vihittiin papiksi Nitran hiippakuntaan 7. kesäkuuta 1972 ja nimitettiin sen vihkipiispaksi sekä Catrumin titulaaripiispaksi 13. heinäkuuta 1991. Piispaksi vihkiminen seurasi 27. heinäkuuta. Pääkonsekraattorina toimi Ján Chryzostom Korec, jota avustivat Ján Sokol ja Giovanni Coppa.


title: František Rábek

text: Rábek sai 20. tammikuuta 2003 nimityksen Slovakian sotilaspiispaksi.


title: Edward Dajczak

text: Edward Dajczak (s. 16. helmikuuta 1949) on puolalainen roomalaiskatolinen piispa. Hänet vihki papiksi Gorzówin hiippakuntaan Wilhelm Pluta 15. kesäkuuta 1975. Hänet nimitettiin Gorzówin vihkipiispaksi sekä Azuran titulaaripiispaksi 15. joulukuuta 1989, ja piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Edward Dajczak

text: 23. kesäkuuta 2007 Dajczak sai nimityksen Koszalin-Kołobrzegin piispaksi.


title: Marek Jędraszewski

text: Marek Jędraszewski (s. 24. helmikuuta 1949 Poznań) on puolalainen roomalaiskatolinen arkkipiispa. Hänet vihki papiksi Poznańin arkkihiippakuntaan Antoni Baraniak 24. toukokuuta 1973. Hänet nimitettiin Poznańin vihkipiispaksi sekä Forum Popiliin titulaaripiispaksi 17. toukokuuta 1997, ja piispaksi vihkiminen seurasi 29. kesäkuuta. Pääkonsekraattorina toimi Juliusz Paetz, jota avustivat Zenon Grocholewski ja Marian Przykucki.


title: Marek Jędraszewski

text: Jędraszewski sai 11. heinäkuuta 2012 nimityksen Łódźin arkkipiispaksi, jonka virkaan hänet asetettiin 8. syyskuuta.


title: Knut Østby

text: Knut Østby (12. marraskuuta 1922 Modum – 6. elokuuta 2010 Sandvika) oli norjalainen meloja ja olympiamitalisti. Hän sai miesten 10 000 metrin kajakkikaksikossa hopeaa vuoden 1948 kesäolympialaisissa Lontoossa. Lisäksi hän sijoittui siellä 1 000 metrin kajakkikaksikossa neljänneksi. Vuoden 1952 kesäolympialaisissa Helsingissä Østby jäi sekä 1 000 että 10 000 metrin kajakkikaksikossa viidennelle sijalle.


title: Knut Østby

text: Vuoden 1956 kesäolympialaisissa Melbournessa Østby putosi 1 000 metrin kajakkiyksikössä ensimmäisellä kierroksella ja sijoittui 10 000 metrin kajakkiyksikössä kahdeksanneksi.


title: Knut Østby

text: Østby sai ratamelonnan maailmanmestaruuskilpailuissa hopeamitalin 1950.


title: Risto Teinonen

text: Risto Teinonen (s. 26. huhtikuuta 1960 Helsinki) on Virossa pitkään vaikuttanut suomalaissyntyinen juristi ja uusnatsi. Hän on asunut Virossa vuodesta 1992 lähtien ja saanut maan kansalaisuuden 2002.


title: Risto Teinonen

text: Teinonen vastaanotti vuonna 2001 presidentti Lennart Mereltä Marianmaan ristin ritarikunnan kunniamerkin toiminnastaan Viron valtion hyväksi sen uuden itsenäisyyden alkuvuosina. Kunniamerkki otettiin pois vuonna 2009, kun paljastui, että Teinonen oli muutamaa vuotta aikaisemmin pitänyt sitä natsiuniformussa Adolf Hitlerin syntymäpäivänä järjestetyssä juhlassa.


title: Risto Teinonen

text: Muun muassa Tarton yliopistossa opiskellut Teinonen on ollut mukana äärioikeistolaisen Viron itsenäisyyspuolueen sekä nationalistisen Viron vapauspuolueen toiminnassa. Hän on myös julkaissut perustamansa yhdistyksen kautta Hitleristä kertovia teoksia. Viron suojelupoliisi epäili Teinosta vuonna 2007 yrityksestä perustaa maahan uusnatsistinen organisaatio sekä sotilaskoulutusta antava leiri, mutta tapaus ei edennyt oikeuteen saakka.


title: MinGW

text: MinGW ("Minimalist GNU for Windows") on GCC-kääntäjän Windows-versio. MinGW:n mukana tulee C-, C++-, Fortran- ja ADA-kääntäjät sekä GNU Binutils -ohjelmat. Lisäksi ja Windows API-otsikkotiedostot ja tuontikirjastot ovat osa pakettia. On huomattava, että MinGW ei ole osa GCC-projektia, vaan on oma irrallinen projektinsa.


title: MinGW

text: Koska MinGW on komentorivipohjainen, se esiintyy useimmiten yhdessä ikkunoidun kehitysympäristön, kuten CodeBlocksin, Orwell Dev-C++:n tai Qt:n kanssa.


title: MinGW

text: MinGW on ilmainen myös kaupalliseen käyttöön, mutta ilman takuita. MinGW:n otsikkotiedostot ovat public domainia ja kääntäjä työkaluineen GPL-lisensoitua. MinGW:n mukana tulee GNU:n C, C++ ja Fortran.


title: MinGW

text:
MinGW ei ole edelleenkään yhtä suosittu, helppokäyttöinen ja tehokas kuin Microsoftin Visual C++-kääntäjä,
mutta sen valttina on ilmaisuus ja kuuluminen yleisesti käytettyyn GCC-perheeseen, ja siksi se on jossain määrin yleistynyt 2000-luvulla. MinGW-kääntäjän uusimman version sai vuonna 2013 binaarina sekä 32-bittiselle että 64-bittiselle Windowsille.


title: MinGW

text: Vaikka MinGW on GCC-kääntäjä, sen perusrajapinta on Windowsin API, ei POSIX.


title: MinGW

text: MinGW:tä voi käyttää suoraan komentoriviltä, mutta yleistä on käyttää sitä jonkin kehitysympäristön kautta. Esimerkkeinä tavallisimmista MinGW:tä tukevista kehitysympäristöistä ovat CodeBlocks, Orwell DevC++, Qt sekä varsin kevyt Kuzya. Näistä CodeBlocks ja Orwell DevC++ on saatavilla MinGW:n TDM GCC version kanssa ja Qt tavallisella MinGW:llä.


title: MinGW

text: MinGW:n vuodesta 1998 alkaen julkaistut ensimmäiset versiot jotka kulkivat nimellä "mingw32" on kehitetty Cygwinin varhaisesta versiosta, mutta toisin kuin POSIX-pohjainen Cygwin, tukee suoria Windows API-kutsuja POSIX:in sijaan.


title: MinGW

text: MinGW ei ole yhtä käytetty kääntäjä kuin Visual C++, mutta monissa tapauksissa senkin käyttöä voi kokeilla, koska ainakin muutamat ohjelmakirjastot tukevat sitä. MinGW on taatusti ilmainen kehitysalusta. MinGW:n käyttö saattaa olla paikallaan silloin, kun siirtää valmista koodia esim. Linuxista Windowsiin.


title: MinGW

text:
Muun muassa 3D-pelintekokirjasto Irrlicht kääntyy CodeBlocks+MinGW:llä.
Myös Ogren saa käännettyä CMaken avulla CodeBlocks+MinGW:llä käännettävään muotoon. Ainakin teoriassa MinGW tukee monia ohjelmointikirjastoja, joita gcc yleisemmin tukee. Näitä ovat mm fonttikirjasto FreeType.


title: MinGW

text:
MinGW on Visual C:hen verrattuna hieman
hitaampi kääntämään ja tuottaa yleensä hieman hitaampaa koodia. MinGW teettää myös käyttäjällään monesti enemmän työtä kuin Visual C++ mm koska siitä puuttuu useasti valmiita binaarikirjastoja. Tällöin MinGW voi olla pahimmassa tapauksessa käyttäjälleen todella painajaismaisen hidas työkalu verrattuna Visual C++:aan.
Eräs MinGW:n perusongelma on se, että se on osaksi Unix-tyylinen GCC, osaksi Windowsille sovitettu kääntäjä, jolloin molempien ominaisuuksia on menetetty.


title: MinGW

text: Koska MinGW:n käyttämä C-kirjasto on Microsoftin MSVCRT, se ei ole täysin yhteensopiva GCC:n C98:n ja C99:n kanssa. Osin tätä ongelmaa on koetettu ratkaista kehittämällä libmingwex-kirjasto, mutta tämäkään ei tuo täyttä yhteensopivuutta.


title: MinGW

text:
MinGW:n versionumero vastaa GCC:n versiota, mutta vastaava MinGW julkaistaan yleensä huomattavalla viiveellä.
MinGW:stä on monia epävirallisia "distroja", kuten esimerkiksi CodeBlocksinkin mukana tukeva TDM-GCC, jolla voi varsinaisesta MinGW:stä poiketen kääntää myös 64-bittisiä sovelluksia ja kirjastoja.
TDM-GCC:stä suositellaan yleensä käyttämään niin sanottua SJLJ-pakettia DW2-paketin sijaan, jos ei ole tarkempia vaatimuksia.


title: MinGW

text: MinGW:stä on myös muita distroja, kuten nuwen.net, Win32 Devkit ja RubenV.


title: Andienrastuli

text: Andienrastuli ("Myadestes ralloides") on rastaiden heimoon kuuluva varpuslintu.


title: Andienrastuli

text: Andienrastulia tavataan Boliviassa, Ecuadorissa, Kolumbiassa, Perussa ja Venezuelassa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Aura Light

text: Aura Light, aiemmin Lumalampan, on ruotsalainen valaistusalan yritys. Yritys valmistaa ja toimittaa valaisimia pääosin teollisuuden, vähittäiskaupan ja julkisen sektorin käyttöön. Aura Lightilla on tytäryhtiöt Kiinassa, Tanskassa, Suomessa, Ranskassa, Saksassa, Italiassa, Norjassa, Portugalissa, Ruotsissa, Espanjassa sekä Iso-Britanniassa.


title: Aura Light

text: Yhtiö on perustettu vuonna 1930. Sen pääkonttori sijaitsee Tukholmassa ja tuotekehitys, tuotanto ja asiakaspalvelu Karlskronassa. Aura Lightilla on noin 300 työntekijää, ja sen liikevaihto vuonna 2012 oli noin 60 miljoonaa euroa. Yhtiön toimitusjohtaja on Martin Malmros.


title: Antillienrastuli

text: Antillienrastuli ("Myadestes genibarbis") on rastaiden heimoon kuuluva varpuslintu.